**ТРАКИЙСКИ УНИВЕРСИТЕТ**

**ВЕТЕРИНАРНОМЕДИЦИНСКИ ФАКУЛТЕТ**

**О Т Ч Е Т**

**за ДЕЙНОСТТА на**

**ДЕКАНСКОТО РЪКОВОДСТВО И ФАКУЛТЕТНИЯ СЪВЕТ**

**НА ВЕТЕРИНАРНОМЕДИЦИНСКИ ФАКУЛТЕТ**

**ЗА ПЕРИОДА**

**19.12.2019 – 30.06.2021 ГОДИНА**

**Стара Загора**

**2021**

СЪДЪРЖАНИЕ

**ВЪВЕДЕНИЕ** ……………………………………………………………………………………………..…..4

1. **EAEVE АКРЕДИТАЦИЯ, УСТОЙЧИВОСТ И ОСИГУРЯВАНЕ НА КАЧЕСТВОТО ……… 5**
2. Критични бележки и анализ на възможностите …………………….…………………………..………5
3. План за действие и реализация ………………………………………………………………………….. 7
4. Учебна база, ключови умения и компетентности на първия ден ……………………………………8
5. Комуникация и работна група на регион 8 на EAEVE ……………………………………. ………… .9
6. Иновации и дигитални продукти в обучението по ветеринарна медицина ……………………….10
7. **УЧЕБНО-МЕТОДИЧЕСКА ДЕЙНОСТ ВЪВ ВМФ ………....................................................11**
8. Дигитализация на учебния процес ………………………………………………………..………………11
9. Обучение, преподаване и оценяване ориентирани към студентите ……………………………..…12
10. Обратна връзка и информация за актуалната практическа подготовка на студентите ………….13
11. Студентско положение …………………………………………………………..........……………………..14
12. Чуждестранни студенти и обучение на английски език ...................................................................16
13. Магистърска програма „Санитарна микробиология и безопасност на храните“............................18
14. Следдипломна квалификация (СДК) и продължаващо обучение ………....................……………..20
15. Национална и международна мобилност и университетски мрежи ………………………....…….. 21

**III. НАУЧНОИЗСЛЕДОВАТЕЛСКА ДЕЙНОСТ И УЧАСТИЕ НА СТУДЕНТИ И ДОКТОРАНТИ В ПОСТИГАНЕ НА ПРИОРИТЕТНИТЕ ЦЕЛИ ……………………………………………………. 24**

1. Публикационна активност на академичния състав……………………………………………….…....24
2. Участие в национални и международни проекти и програми ………………………………….….…27
3. Участие в научни мрежи ……………………………………………………………………………………31
4. Стратегически инвестиции и научна инфраструктура на ВМФ ………………………………………32

**IV. ПРЕПОДАВАТЕЛСКИ СЪСТАВ И КАРИEРНО РАЗВИТИЕ ВЪВ ВМФ ………..……….. 34**

1. Устойчивост в квалификацията и специализациите на преподавателите …………………………34
2. Система на Европейски дипломанти, иновации и приложение във ВМФ ………………………….34
3. Кариерно развитие на академичния състав ……….…………………………………………………….35
4. Редовни и задочни докторанти ……………………..…….……………………………………………… 37
5. Гост-лектори, привлечени преподаватели и международен обмен ………………………..……….40
6. Атестация на преподаватели и служители ………………………………………………………………40

**V. КЛИНИЧНО ОБУЧЕНИЕ, ПРАКТИКИ И СТАЖОВЕ И ОТЧЕТНОСТ ВЪВ ВМФ ………... 42**

1. Университетска ветеринарна болница с клиники .……………………………………………..…..….42
2. Клиники „Дребни животни“ …………………………………….……………………….…………….……45
3. Клиники „Продуктивни животни“ ……………………….…………….………………………………….. 46
4. Клиники „Коне“ ………………………………………………………………………….…………….…… 52
5. Референтен център „Биобаза“ …………..…………………………………………………………….….54
6. Симулационен център по ветеринарна медицина „VetsiM” .. ………………………………….….56
7. Мобилно обслужване с „Телемедицина“ ……………………………..…………………...………....….57
8. Обслужващи звена към болницата ……….………………………………………………………………57
9. Практики и стажове на студенти, пациенти прегледани по време на стажове и практики извън структурата на факултета .……………………………………………………..…………………………..61

**VI. ПУБЛИЧНОСТ И КОМУНИКАЦИЯ С МЕДИИТЕ ……….………………..……………………...65**

**VII. АДМИНИСТРАТИВНО ОБСЛУЖВАНЕ, ФИНАНСОВ ОТЧЕТ, ПРИХОДИ И РАЗХОДИ .66**

1. Административно обслужване ……………………………………………………………………………66
2. Факултетен съвет, декански съвет ………………………………………………………………………..68
3. Финансово състояние ……………………………………………………………………………………….69
4. Касово изпълнение на бюджет 2021 година….…….…………………………………………………...72
5. Планирани ДМА, инфраструктура и активи ……………………………………………………………..74

**ЗАКЛЮЧЕНИЕ** ………………………………………………………………………………………………...…**74**

**Уважаеми г-н Председател на Общото събрание,**

**Уважаеми делегати на Общото събрание,**

**Почитаеми преподаватели, служители, студенти,**

настоящият отчетен доклад обхваща дейността и финансовото състояние на Ветеринарномедицински факултет за периода от декември 2019 до края на юни 2021 г. Период в който всички ние се учихме да се справяме с необичайни предизвикателства и събития, които поставиха на изпитание нашите воля, комуникационни умения, решителност и толерантност. В динамиката на 18 месеца, Деканското ръководство и екипите на Ветеринарномедицински факултет бяха активната страна в решаване на проблеми свързани с: доклад на EAEVE за проблеми с акредитацията, промени в закона и стратегията за Висшето образование, пандемична криза в биосигурността, електронни модели за онлайн обучения, несигурност в доставките на основни консумативи по ЗОП, реализация на научни индикатори за устойчиво развитие, реорганизация и създаване на Университетска ветеринарна болница и ред други промени във вътрешните правила.

Динамиката на процесите изпитаха административните умения и възможности на заместник деканите доц. Крум Неделков, доц. Пламен Георгиев и доц. Георги Пенчев и цялата инфраструктура на факултета от деканат до катедрено ниво. Резултатите показаха лидерство, единност, устойчиво развитие и конкурентоспособност на екипите.

Студентите реагираха адекватно на промените и нито за миг не се усети нестабилност и несигурност в тяхното дигитално обучение. Постигнаха се условия, които позволиха провеждане на клинични практически занятия с горните курсове в клиниките на факултета и ферми в региона. Дипломираха се два випуска с почти равен брой 84 ветеринарни лекари, а също така няколко лекари от първият випуск от обучението на английски език завършиха с дипломи в ръка.

Заседанията на факултетният съвет, декански съвет, финансовият ресурс позволиха да поставим нови стратегически цели за инвестиции в човешки и инфраструктурен модел, модел насочен към преодоляване недостатъците и щетите от решението на ECOVE.

Дългогодишните партньорства и исторически ценности на Ветеринарномедицински факултет ни свързват със семейството на Европейските ветеринарномедицински образователни институции. Анализираме, планираме, прогнозираме и действаме в условия на криза. Надяваме се отчетените дейности и резултати през последните 18 месеца да покрият очакванията на делегатите на общото събрание на факултета.

С уважение

Проф. д-р Т. Стоянчев

Декан на Ветерианрномедицински факултет

28.06.2021 г.

**I. EAEVE АКРЕДИТАЦИЯ, УСТОЙЧИВОСТ И ОСИГУРЯВАНЕ НА КАЧЕСТВОТО**

1. **Критични бележки и анализ на възможностите**

През 2019 г. след визита на експертна група на EAEVE и след доклад и дискусия по доклада в централата на заседание на ExCom на 11.12.2019 се взема решение за отнемане на акредитацията на Ветеринарномедицински факултет. Причината изтъкната в решението е наличието на 5 забележки от степен на значимост „Основни забележки“. Изпратено е официално писмо с дата 23.01.2021 г., което е входирано в Тракийски университет и ни задължава да публикуваме информацията на сайта на ВМФ, включително да заличим всички символи на EAEVE от документацията и бланките си.

Решението за „NON-AKREDITATED” е тежък удар по имиджа и приоритетните нагласи на факултета. Още повече, че имаме въведено обучение по ветеринарна медицина на английски език, с високи претенции за компетентност, комуникативност и партньорски инициативи. Обучаеми са студенти от различни държави, вкл. от централна и западна Европа, които искат да работят след като завършат. Липсата на акредитация създава опасност от финансови щети от отказали се студенти и понижен брой кандидатстуденти от държавите на Европа.

Акредитацията по EAEVE беше валидна от 2015 до 11.12.2019 г. Една година по късно, до 20 декември 2020 г. (преди Brexit ) дипломите на всички завършващи британски граждани бяха признавани в Обединеното кралство. След тази дата кралското ветеринарно дружество (RCVM) взема решение да не се признават дипломите от обучение проведено в България, от неакредитиран факултет. Във ВМФ има на обучение 23 студенти от Обединеното кралство и те са едни от най-мотивираните, комуникативни и будни студенти, студенти с ясни нагласи за развитие.

Деканското ръководство беше току-що формирано и реагира мигновено с убеждението, че всяко бездействие е вредно за факултета. Свикан беше извънреден декански съвет за изработване на „План за действие“. Чрез SWOT анализ бяха разгледани всички направени забележки от доклада от 2019 г. и абсолютно всички направени забележки от 2001 г. до сега. Вижда се повторение на едни и същи забележки през годините, които се отчитат от визитиращите експерти. Липсват действия по тяхното отстраняване вероятно поради факта, че те са в категория „второстепенни забележки“ или „препоръки“, и това е повлияло негативно на оценката от визитиращите експерти.

Общо 19 забележки са идентифицирани в доклада на EAEVE, които изискват задължителна намеса и решения за отстраняването им. Много от тях са свързани помежду си в мрежа от взаимодействия и водят до постепенно понижаване на качеството на клиничното обучение, понижаване на уменията на завършващите и липса на практическа подготовка при излишно увеличено теоретизиране на практическите занятия или разширена часова подготовка в предклиничните дисциплини.

Забележките описани в доклада на експертите от EAEVE са на различни места в текста на доклада, но се вижда логическа последователност в тяхното проследяване от визитиращите по критериите на Стандартите за акредитация и критериите за точкова оценка. Всички 19 забележки са както следва:

1) на стр. 7 (т.1.3.) – липсва SWOT анализ и обратна връзка от студенти и работодатели;

2) на стр. 8 (т. 2.3.) - липса на допълнително финансиране за наука и кариерно развитие;

3) на стр. 10 (т. 3.1.3.) - няма хармонизиране по учебният план с "Day one Competence", часови дисбаланс по учебните дисциплини;

4) на стр. 13 ( т. 3.2.2.) - часови дисбаланс и учебни зали;

5) на стр. 15 (т.3.3.3.) – **основна 1 забележка -** **липса на реална практическа подготовка, "hands-on training", "Day one Competence", вет. лекари 24/7, коне, модели - виртуални, макети, трупове и чак тогава на животни** ;

6) на стр. 17 (т. 3.4.3.) - липса на клинична колоборация с фермите, "Day one Competence", икономическа ефективност на вет. мед. дейност;

7) на стр. 19 (т.3.5.3.) - липса на "Day one Competence", органи от кланицата, чек листи за НАССР, студенти решаващи казуси;

8) на стр. 21 (т. 3.6.3) - липса на мениджмънт, "Day one Competence", logbooks, оценка на всеки студент от практическата работа навън; липса на договори с практическите станции (ферми, клиники);

9) на стр. 25 (т. 4.3.) – липсва БИОСИГУРНОСТ, безопасност, хуманно отношение, БИОБАЗА, 24/7 вет.лекари и студенти;

10) на стр. 27 (т. 5.1.5.) – липсва електронен архив с пациенти и лечения, клиенти с дотъп до архива, персонал обучен за хум.отношение, липсват процедури и правила на работа;

11) на стр. 28 (т.5.3.) - липса на коне в архива, липса 24/7 лекари, липса на хуманно отношение котки и овце, липсва електронен архив;

12) на стр. 28 ( т. 6.1.1.) – библиотеката е малка, липсва on-line достъп от вкъщи, MOODLE не се ползва от всички катедри и дисциплини, модерните книги са само в катедрите;

13) на стр. 30 (т.6.3.) - липсва On-line пароли и достъп за студентите в Е- библиотеката;

14) на стр. 32 (т. 7.3.) - липса на електронна информация за изпити, липса на психолог и психиатър за всички - студенти и преподаватели;

15) на стр. 34 (т.8.3.) – липса на "Day one Competence", "Day one Competence", "Day one Competence" - оценки и мнения по всяка от компетентностите и дати и т.н.;

16) на стр. 36 (т.9.3.) - липса на постдокторанти, липса на задължителни обучения за хабилитираните, няма персонал с нови позиции в състава;

17) на стр. 39 (т.10.3.) – необходими са повече пари и са нужни за инвестиция в науката, липса на връзка наука+бизнес, липсват постдокторанти или докторанти на позиция персонал;

18) на стр. 41 (т.11.1.2.) – **основни 4 бр. забележки** - **липса на обратна връзка, липса на договори, БИОСИГУРНОСТ + хуманно отношение, 24/7 ветеринарни лекари, MOODLE за всички, "Day one Competence";**

19) на стр. 42 (т.11.3.) - липса на организация при стажовете + обратна връзка, липса на договори с клиники за стажове в България или чужбина;

В резултат на направеният анализ и след обсъждане на факултетен съвет, на 24.02.2020 г. е представен и приет окончателен „План за действие“ – Приложение 1 с отговорни лица и мерки по инвестиция в сгради, апаратура, документация или софтуерни решения по всички 19 забележки. Има наличен финансов ресурс, но на места липсваха конкретни методи и насоки. След съпоставка и разговори с Ректорското ръководство и партньорски университети от Германия се изработи моделна книжка със снимки (Приложение 2) и указания за постигане на: високи мерки за биосигурност, хуманно отношение, хигиена, процеси и правила в обучението, вкл. електронни регистри за пациенти, студенти и дигитални решения за ВМФ, модернизация и дигитализация на учебни зали и административните процеси.

Деканът на ВМФ беше натоварен със задачата да проведе разговор и да инициира нова дата за ревизита на експертна група от EAEVE. В резултат на бърза кореспонденция, дадени обяснения за извършените от нас промени във ВМФ и наличието на план за действие от EAEVE потвърдиха нашето предложение за **ревизита от 4 до 8 април 2022 г.** По-ранна дата не беше възможна и нашите предложения бяха отхвърлени, понеже заради пандемията всички планирани дейности на EAEVE от 2020 преминават в 2021 г. Тaксaта за ревизита е платена и дата е фиксирана. Предстои оформяне на доклад за самооценка от ВМФ и съгласуване и консултиране с водещи експерти от чужбина, преди неговото изпращане до EAEVE.

1. **План за действие и реализация**

За реализиране на „Плана за действие“ са необходими освен средства, участие на катедрите, преподавателите и колективни усилия съвместно с Ръководството на ТрУ за осъзнаване на тежестта на проблема, включително по дигитални иновации, стратегически решения и инвестиции. За кратко време беше формирана работна група с Декан, зам.декани, помощник ректор, Зам. Ректор АСД и г-н Ректора. Въпреки пандемията се направиха 2 посещения в Германия за модел за работа и партньорство. Забележките бяха групирани за отстраняване чрез дейности и действия по: инвестиции в ремонти и нови сградови структури; стратегически инвестиции в апаратура и модернизация; въвеждане на документални процедури; интелектуално развитие и партньорства за специализации и квалификации; експертни специализации в чужбина; привличане на международни партньори със стратегическо влияние; комуникация и анкети със студенти, дипломирани лекари, работодатели от практиката, браншовите организации, държавни правителствени органи БАБХ, МЗХ, МОН, БВС и СВЛБ. От февруари 2020 до юни 2021 г. са отстранени или има конкретни решения в 16 забележки (Приложение 3), а 3 забележки все още остават без отговор (№2, 3 и 12). В хронологията на промените са необходими привлечени партньори, съпричастни на България и Факултета в Стара Загора, с опит в планиране на мерки и реализиране на действия с трайно въздействие за отстраняване на недостатъците и предписанията. Такива са чуждите изследователи, някои от тях удостоени с титлата доктор хонорис кауза на Тракийски университет: **Dr. Dr. h. c. mult. Gerhard Greif** президент на Ветеринарен университет Хановер (Германия); бивш съветник на министъра на Земеделието и от консултантска служба в Германия - **Dr. Dr. h. c. mult. H. Meyer-Gerbaulet**; деканът на ВМФ в Гийссен (Германия) - **Prof. Dr. Dr. h.c. Martin Kramer**; Раководителят на клиника продуктивни животни при ВМФ към Университета в Лайпциг (Германия) - **Prof. Dr. Alexander Starke**; Деканското ръководство реализира контакти с тях в началото на 2020 г. и вече имаме положителни озиви за подкрепа и съдействие.

1. **Учебна база, ключови умения и компетентности на първия ден**

*А) Учебна база и приложение за животни и практически клинични обучения*: На информационен ден на 28.02.2020 г. чрез присъствието на работодателите и връзката със студентите беше направена дискусия за адекватността на обучението и учебната база във факултета. По мнение на работодатели от различни организации, ВМФ изостава от практическите умения давани на студентите, ниска е тяхната готовност за работа на първият ден след завършването, а базата има незавършени звена в клиничните сектори и такива, които са морално остарели, работят се остарели апарати и методи за работа. Липсват подходящо обучени в чужбина преподаватели, поради ниската активност на преподавателите да правят дългосрочни специализации в централна и западна Европа, нещо което в частните клиники е ежегодна практика.

Набелязаха се мерки по: дигитализация на учебните дисциплини и учебните материали за Moodle, закупуване на нов софтуер за статистическа SPSS обработка и директно въвеждане в обучението на студентите и СДК, план за дигитални лекционни малка и голяма лекционни зали (лекционна зала 11 и 6), клиничен софтуер за работа с пациентски регистри, лекарства и манипулации, диагноза и лечение с достъп на студентите.

Проведоха се 5 работни заседания на клинична комисия за работа със студенти-стажанти и повече участие в практическата работа в клиниките, реорганизация на клиниките с по-голяма насока към животни на УОС, нашите от „Биобаза“ и външни пациенти, уточниха се мерки за по-висока чистота и хигиена чрез реорганизация на външните райони на чистачките.

Наложи се промяна в състава на работниците в „Биобаза“ и назначаване на нов „Ръководител Биобаза“ с мениджърски умения, въвеждане на критични мерки за спиране на „загубите“ на фураж, материали, работно време, гориво и др. Проведоха се обучения на работниците и шофьорите за хуманно отношение към животните, започнаха ремонти на отделни сектори за животни, планира се свободно електропастирно пасище със зона за саморазходка за различни животни. Подобри се състава и редовността на дажбите, качеството на храната, въведен бе контрол върху поведението на работниците, ремонт на складови помещения и заключване на складове за сено и фураж и т.н., интегрираха се интернет ревизионни мерки и системи за самоконтрол.

*Б) Ключови умения и компетентности на първия ден* – след работна среща със съветника на министъра на МОН се постигна решение за промяна в приоритетите при заплащане на труда на преподавателите и насока към повече допълнителни стимули и възнаграждения, които стимулират към повече научни постижения, ключови компетентности и умения за работа със студенти. Чрез студенти по Еразъм от Испания и Германия се уточни модел на книжка за компетентности ползвани в техните университети, мерки за контрол на знанията и практическите умения. Визитиращият EAEVE експерт Стефано Реа изпрати сканирани части от книжка с компетентности за вет.лекари в Италия. Работата със макети и симулатори се открои като задължително фигурираща във всички факултети в Европа – и силно развита във Виена, Хановер, Гийссен, Лайпциг и се разработи модел за нейното създаване във ВМФ чрез симулационен център по ветеринарна медицина „VetsiM”. Чуждите партньори ясно показаха, че в полза на студентите трябва да се ревизира обучението и да се въведе доказателствена ветеринарна медицина, медицина с казуси от реални случаи, работа с макети, трупове, пациенти и практика с най-нови научни постижения въведени във ветеринарната медицина. През отчетният период чернова на книжката за „Компетентности на първият ден“ беше обсъдена на работни срещи в катедрите и становищата на всяка кадра предстои да бъдат въведени и отпечатани за септември 2021 г., в книжка за всеки студент от 1 до 5 курс. Част от уменията ще се постигат по време на стажове и практики в частни ферми, клиники и правителствени служби на БАБХ.

1. **Комуникация и работна група на регион 8 на EAEVE**

Регионалната група 8 обхваща България, страни от региона на Балканите и Турция. По инициатива на президента на EAEVE д-р Стефан Мартино беше проведена онлайн работна среща на 30 април 2021 година, с кратко представяне на всеки ветеринарномедицински факултет и дискусия по проблемите. Проф. Гювен Кашикчи от Факултета в Истанбул. (Prof. G. Kaşikçi) беше избран за ръководител на 8–ма регионална EAEVE група. От ВМФ представихме Covid-плана за хибридно обучение (7 неприсъствени седмици с 8 присъствени седмици на семестър), проведените присъствени практически занятия и неприсъствени лекции в обучителна платформа Moodle с електронни учебни материали, видеоклипове и казуси, плана за ваксинации за преподаватели, служители и студенти. Партньорите останаха изненадани от наличието на ваксини за студентите, понеже повечето от регион 8 бяха затворили изцяло институциите си, поради липса на ваксини и биосигурност в системите им. По наше предложение от ВМФ се дискутираха теми за изкуствен интелект и дигитална телемедицина в обучението на студентите, които теми президента на EAEVE обеща да предложи като общо обучение и дискусия на годишната работна среща през 2021 г. в Италия. Отговорът на нашето предложение за директен разговор на EAEVE с Англия и кралското ветеринарно дружество за признаване на дипломите от Европа по Директива 36 беше че, отношенията между Франция и Англия са обтегнати, много трудно се водят разговори или почти няма разбиране. А уточнение, президента на EAEVE е от Франция.

Откроиха се правилата и процедурите въведени от университета в Анкара, които правила са с висок принос за контрол на качеството, системите за биосигурност и проследимост на комуникацията студент-пациент-ветеринарен лекар-преподавател. Много от случаите за индивидуална работа със студенти са на база казуси и конкретни пациенти с онлайн дискусия и повече ангажираност на преподавателите със студентите.

Университета в Сърбия се похвали със силно развит диагностичен блок за молекулярно биологична ветеринарна медицина с вътрешни и външни пациенти и проби.

Почти всички се оплакаха от намалял брой или липса на пациенти, липса на учебен процес, затворени клиники и много от турските организации поискаха отлагане на планирани от EAEVE визити при тях, отлагане поради невъзможност да организират визитата.

Обсъди се повишение на таксите за визита на EAEVE с 10% и факта, че ВМФ много бързо сме върнали отговор и сме потвърдили ревизита за април 2022 г., включително че сме платили и ще бъдем по старите такси, което не е проблем за експертните групи или факултета.

Предстои съществена промяна, която ще се обсъди на годишната асамблея нa EAEVE през 2021 г., като искането е да се променят сегашните термини „Accreditated”, “Non-accreditated” и “Approved”, в нови два отговора „Accreditated” или “Pending accreditation”.

1. **EAEVE годишна асамблея - иновации и дигитални продукти в обучението по ветеринарна медицина**

На 3.12.2020 г. се проведе онлайн работна среща за Годишната асамблея на EAEVE, чрез координирано управление от Нант, Франция. Президентът д-р Стефан Мартино положи максимални усилилия за дискусия по всяка точка на дневният ред. За гласуване беше демонстрирана електронна платформа с двойно-кодирано, тайно (анонимно) гласуване, която е патент на университета в Нант. Проф. Т. Стоянчев и доц. К. Неделков представляваха ВМФ в участието. Общата идея на срещата е да се разяснят мотивите за по-високите изисквания за стандарти по качество в документацията и учебният процес, проследимост и дигитализация, които са сред основните елементи на получената акредитация на централата на EAEVE спрямо стандартите на ENQA. В новите стратегии до 2025 г. ще се държи много на процедурите по качество, вътрешни правила и стандарти и общите принципи на ветеринарномедицинско обучение и ключови умения. Д-р Пиер отказа да приеме по-ниски критерии, дори подчерта, че ще направи всичко възможно експертите да не обединяват повече няколко забележки в 1 главна забележка, а всяка забележка да се счита за главна. Поради COVID 19 се отменят всички подготвителни визити и консултативни визити, а където е възможно ще се консултира по интернет или чрез записани видеоклипове и въпроси по е-мейл. Отменено беше и планираното обучение за компетентност на първия ден в Нант.

В резултат на измененията в науката свързана с нови постижения при ветеринарна медицина и въведени иновации и нови дигитални технологии, включително технологии базирани на изкуствен интелект, наноматериали и софтуерни продукти се проучва въпроса за изменение на критериите за обучение в регулираните професии, въведени чрез Директива 36 на ЕС. През 2020 г. за представител за България в трансевропейската дискуция за изменение на Директива 2005/36/ЕО беше номиниран и избран проф. М. Паскалев. Инициативата за промени се движи от административният офис на Spark network на Европйската комисия, която органзиация през 2021 г. изпрати фомруляр за оценка на теоретичното и практическо обучение на студентите по ветеринарна медицина в България и предложенията за нови дисциплини или области, въведени в обучението с мотиви основани на новости във ветеринарномедицинската наука. Подобен формуляр с малко изменения 1 месец по-късно беше изпратен за попълване от Декан на ВМФ и след дискусия с EAEVE се уточниха основни предложения по компетентностите.

**II. УЧЕБНО-МЕТОДИЧЕСКА ДЕЙНОСТ ВЪВ ВМФ**

**1. Дигитализация на учебния процес**

Поколението студенти, които се обучават в Европа и България са силно ориентирани към онлайн-базирани приложения и дигитални продукти, видео-демонстрационни клипове и дигитални (електронни) учебни материали. Във всеки студент се вижда желанието му телефона да се идентифицира като компютър и достъпът до всякаква информация да е възможна чрез телефонни приложения или хиперлинкове на сайта на ВМФ. Промяната на обществените нагласи и студентските нагласи към модела на обучение е заложен още в училищата и неизбежно се движи като устойчив модел към висшите училища. Приоритетите в дигитализацията на факултета към учебните дисциплини са фокусирани към максимално натоварване и използване на възможностите на платформа MOODLE, която е налична още от 2014 г. В началото на 2020 година ВМФ разполагаше с почти 40 електронни учебни дисциплини в MOODLE, с ниска активност на преподавателите и студентите в тях. Деканското ръководство беше обединено около идеята за въвеждане на всички учебни дисциплини в електронната платформа и свободен достъп до нея за преподаватели, студенти, докторанти и специализанти. Трудностите произтичаха от това, че повечето преподаватели на факултета нямаха познания и практически умения за работа с Moodle и не знаеха как да се въвеждат теми, файлове, клипове, хиперлинкове и т.н. Бяха планирани обучения и постепенно натоварване на платформата за ВМФ.

Обстоятелствата с пандемията на COVID 19 форсираха процеса на дигитализиране на учебните дисциплини. С избухването на първата криза на 12 Март 2020 се свика извънреден разширен декански съвет и последвалите решения за преминаване към електронни обучения и лекции задължиха Декана на ВМФ да създаде нова стратегия за непрекъснатост на учебният процес. Създадени бяха обучителни текстови файлове за работа с MOODLE, обучителни видеоклипове, серия от ежеседмични работни заседания с Деканското ръководство за обучения на всички преподаватели от ВМФ и изграждане на устойчиви умения за работа в платформата. Имаше обучения и на място в катедрите. Привлечени бяха експертите на Ректорат от Център за електронно и дистанционно обучение (ЦЕДО) – д-р Неделин Марков, Надя Ангелова, Габриела Кирякова. Зам.-деканът по учебна дейност доц. К. Неделков стана администратор на платформата, за да може да се гарантира безпроблемна работа за целият факултет. Благодарение на доц. Неделков бяха въведени 100% от учебните дисциплини на български и 100% на английски език, всички преподаватели се пререгистрираха за е-мейли в trakia-uni.bg, изградиха се Moodle профили, пароли, достъп до учебните им дисциплини. Всички 940 студенти на ВМФ бяха пререгистрирани в trakia-uni.bg и така получиха достъп по новоизградената система на обучение на факултета. Успоредно с въвеждането на Moodle вървеше обучение по работа и използване на видеоконферентни връзки за лекции чрез Google meet за малки учебни групи и за големи (над 150 студента) учебни лекции.

Благодарение на деветимата ръководител катедри бяха защитени интересите на преподавателите, студентите и имиджа на факултета. Изказвам благодарност на доц. Неделков и проф. Пенчев, проф. Стоев, проф. Паскалев, доц. Димитров, доц. Русев, проф Узунова, проф. Бинев, проф. Василев, проф. Цачев за внесената устойчивост в системата. Благодарение на усилията на всеки преподавател учебният процес във ВМФ продължи, активността в сайта на ТрУ и Moodle беше на 90% само от дейността на преподавателите на ВМФ и студентите дадоха положителен вот за направеното. Изказвам благодарност на всеки преподавател и служител за положеният труд и усърдие в полза на ВМФ, усилия които позволиха да се откроим като иноватори и лидери в електронното обучение.

Сега можем да се похвалим с единна система за електронно обучение, която покрива 100% от учебният план с учебните дисциплини на ВМФ за обучение на български и английски език. Освен по специалност „Ветеринарна медицина“ са създадени всички учебни дисциплини по магистратура „Санитарна микробиология и безопасност на храните“.

Учебният процес в много от учебните дисциплини позволява създаване на видеоклипове или дигитални снимкови казуси и резултати, чрез които студентите да се самообучават или да тренират уменията си, да правят анализи и ветеринарномедицински заключения, диагнози и да вземат професионални решения. В партньорските университети и факултети в Европа подобни дигитални материали са със свободен достъп, но на чужд език. Необходимо е преподавателите от ВМФ от биологичните предклинични и от клиничните катедри да направят подобни авторски казуси, които да бъдат качени в учебните дисциплини като материали за извънаудиторната работа със студенти. Под формата на „Задание“ или решаване на казус да се стимулират студентите в индивидуална или групова форма да дискутират, да развиват собствена интуиция за заболяванията или патологията, да говорят помежду си и да обсъждат 2-3 варианта на решения докато стигнат до правилното решение.

За подобна цел са необходими общофакултетски дигитални уебинарни учебни зали или помещения, в които да може да се качват и обработват дигитални материали. Такава например е учебна зала 8, в която микроскопите, камерите и кинескоповите монитори са за общо ползване от няколко катедри, но морално остарели или развалени от почти 10 годишната си употреба. Дигитализацията е необходимо да обхване също така инфраструктурата на залите, за да станат те подходящи за създаване на дигитални учебни материали авторско право на нашите преподаватели от ВМФ. Едва тогава ще можем едновременно да сме горди с постигнатото и да бъдем добре рекламирани от студентите си. Лекционните зали от 6 до 11 също може да бъдат дигитализирани и преоборудвани с видео камери, озвучаване, микрофони, говорители, интернет входяща и изходяща видеовръзки, дигитални подиуми, графични дъски към компютъра и вградени компютри (тип 3в1 компютри), автоматизирани екрани, модерно осветление и вентилация, както е в много от европейските ветеринарномедицински учреждения.

1. **Обучение, преподаване и оценяване ориентирани към студентите**

Деканското ръководство продължава да развива системата от стимули за индивидуален подход при обучението на студентите и даване на възможност за индивидуална работа, мотивация и участие на студентите като активна страна в обучителният процес. Чрез системата за извънаудиторна заетост на студентите и натрупване на кредити се развиват уменията за анализ и формиране на ветеринарномедицински заключения по различните учебни дисциплини. Наличието на правила и дейности, свързани със стимулиране на мотивацията и активната позиция на студентите в процеса на обучение улеснява степента на заинтересованост на студентите за обучение по образователните програми и участие в национални стажантски програми.

Периодично, чрез анкети на ВМФ се взема мнението на студентите за нови и допълнителни самостоятелни задачи за разработване по определени тематики и качеството на преподаване в отделни дисциплини в лекции или занятия. Въведените правила на МОН през 2021 г. са за изграждане на по-висока степан на текущ контрол при студентите и по-ясни критерии за включване на оценката от текущ контрол при формиране на крайната оценка по дисциплините. Все още във ВМФ не е разработена стратегия, която да обхване всички учебни дисциплини с текущ контрол. При единични учебни дисциплини има интегрирана система за текущ контрол, най-често колоквиуми, оценките от които се признават при крайната оценка на дисциплината. Ефективността на процесите, свързани с качеството на образователния процес се гарантира чрез текущ мониторинг и периодичен анализ (затруднения, постижения, дефицити). В мониторинга и анализа участват и студенти, партньорски организации, експерти, потребители на кадри (работодатели). В държавните изпитни комисии от 2020 г. са включени представители на работодателите, който да съдействат с предложения за промяна в учебните материали и изискваните знания към датите за държавен изпит.

Чрез отдел „Качество и акредитации“ на Тракийски университет систематично се провеждат проучвания сред студентите за качеството на преподаване по разработена анкета, която от 2021 г. е в електронен вариант.

1. **Обратна връзка и информация за актуалната практическа подготовка на студентите**

През отчетният периода бяха проведени няколко анкети и срещи на деканското ръководство със студенти от всеки курс. Работните среши със студентите бяха организирани чрез курсовите ръководители доц. Д. Стратев, гл. ас. И. Фасулков, гл. ас. К. Стаматова, гл. ас. М. Карадаев, гл. ас. Георги Терзиев, гл.ас. В. Маруцова. Срещите бяха както присъствени, така и онлайн. Проблемите на студентското общество са основно за липсата на достатъчно практическа работа в занятията, широко теоретизиране, липса на достатъчно пациенти, които те сами да обслужат, липса на модерни учебни бази с продуктивни животни, грубо отношение на служители към тях, невключване в основните манипулации в клиниките и др. По инициатива на декана на ВМФ бяха създадени електронни анкетни формуляри през Google forms, които да се използват през мобилните приложения на студентите, при запазена анонимност на отговорите. Анкетите имаха за цел бърза обратна връзка за обучението на български и английски език, нивото на дигитализация на учебните програми, нивото на участие на преподавателите на лекции и упражнения през Moodle, достъпът до учебни презентации и текстове за упражнения и лекции, наличието на преподаватели, които не водят занятия и лекции и т.н. Втората основна обратна връзка беше през завършилите ветеринарни лекари (новодипломираните) и тяхното ниво на умения и компетентност, какво са усвоили или не са усвоили по време на обучението си във ВМФ, какво може да се подобри в нашата база и отношение, кои видове животни са липсвали и какво са научили в практиката вместо във ВМФ. На анкетите отговориха над 60% от прицелните групи и картината даде отговор на много от пропуските в практическото обучение, очертаха се нови насоки за работа, потвърди се мнението на работодателите за нивото на практическа готовност за работа при завършващите, откриха се празни точки, в които липсва актуалност на информацията или съществува пренебрежение към учебният процес и практическите умения и казуси.

През юни 2021 г. деканското ръководство проведе присъствени срещи с всяка от катедрите на ВМФ, за да даде разяснения за критичните моменти в обучението, необходимостта от промяна в обучението, която промяна да доведе до повече практика и повече повторения на масовите манипулации, диагностични техники и приложна ветеринарна медицина, ветеринарна медицина която завършващият веднага да може да приложи във ферма, клиника (амбулатория), кланица, търговия с лекарства и храни или системата на БАБХ. Това всъщност е отчетено и в критичните бележки на външните експерти при визитата за EAEVE, които само за 3 дни са успели да усетят пропуските.

1. **Студентско положение**

Стратегията на Министерство на образованието за периода до 2030 година е да се подготвят университетите да работя с намаляващ брой студенти и да се ориентират към повече индивидуална работа за изграждане на ключови общи компетентности сред завършилите. Всяка форма на обучение в която приходите са по-малко от разходите следва да бъде оптимизирана или закрита. Факултетите следва да се придържат към обучения в профилите (специалностите), които са имали при основаването си и да намалят разпиляността на преподавателският си ресурс. За съжаление тази стратегия на МОН по отношение на ВМФ се прояви през 2020 г. с 14 броя студенти намаление в държавната поръчка и от 160 бяха предложени 144 бр. за кандидатстудентите. Деканското ръководство с подкрепата на г-н Ректора доц. Добри Ярков веднага се ангажира с писмен отговор и разговор на място в София в МОН за необходимостта и ползите на държавата от ветеринарните лекари, с публичната похвала която имаме от страна на министрите на Министерство на земеделието и храните за оказаната помощ от ВМФ при държавната политика при кризи и т.н. В крайна сметка в ПМС броят на студентите беше увеличен на 166 бр. за 2020 /2021 учебна година, но не бяха отпуснати бройки държавна поръчка за студентите по магистратура „Санитарна микробиология и безопасност на храните“.

След приключване на кандидатстудентската кампания във ВМФ за учебната 2020/2021 година бяха записани 168 студента в първи курс – 166 държавна поръчка и 2 платено обучение. Така след проведената ликвидационна изпитна сесия и след дипломиране на завършилите в момента записаните студенти във ВМФ по курсове са като следва:

**Брой студенти за обучение на български език във ВМФ записани през 2020 г.**

|  |  |  |
| --- | --- | --- |
| **Курс** | **Брой групи** | **Брой студенти** |
| I | 16 | 167 |
| II | 16 | 145 |
| III | 16 | 146 |
| IV | 14 | 131 |
| V | 13 | 125 |
| **ОБЩО:** | **75** | **714** |

През 2020 година се отпуснаха допълнителни дати към редовната ликвидационна сесия. Тези дати са последна възможност студентите да останат с до 3 невзети изпита и да продължат обучението си. Общо 115 човека прекъснаха или бяха отстранени в края на 2020 г. На заседание на Академичен съвет през 2021 г. породено от пандемичната обстановка и невъзможността на студентите да се явяват на изпити се взе решение за записване и преминаване в по-горен курс на студенти с 4 невзети изпита. Решението важи за всички факултети.

**Прекъснали и отстранени студенти в края на 2020 г.**

|  |  |  |  |  |  |  |
| --- | --- | --- | --- | --- | --- | --- |
| **Основание за прекъсване** | **Брой студенти по курсове** | | | | | **Общо** |
| **I** | **II** | **III** | **IV** | **V** |
| Поради незаверен семестър | 1 | - | - | - | - | **1** |
| По болест | 1 | - | 1 | - | - | **2** |
| Поради слаб успех | 1 | 3 | 2 | 2 | - | **8** |
| По семейни причини | 1 | 3 | 12 | 4 | 8 | **28** |
| По финансови причини | 1 | 5 | 13 | 8 | 5 | **32** |
| **ОБЩО:** | **5** | **11** | **28** | **14** | **13** | **71** |

**Отстранени студенти през 2020 г поради неуреден статус**

|  |  |  |  |  |  |
| --- | --- | --- | --- | --- | --- |
| **Студенти с неуреден статут**  **(отстранени)** | **I** | **II** | **III** | **IV** | **V** |
| 8 | 17 | 8 | 11 | - |
| **ОБЩО:** | **44** | | | | |

По решение на Факултетния съвет на ВМФ от 2020 година за учебната 2020/2021 година няма да се планират допълнителни дати за допълнителна сесия през септември и студентите от всички курсове са предварително запознати с това решение.

През месец май 2020 година се проведе тържествената промоция по връчването на дипломите на абсолвентите. Предвид пандемичната обстановка тя бе проведена на Форума на Тракийския университет и със сравнително малко гости. Дипломи получиха 84 ветеринарни лекари от випуск 92 на ВМФ.

През 2020 година дипломи за завършено висше образование по ветеринарна медицина получиха и 7 чуждестранни граждани от първия випуск от обучението на английски език.

Съвсем наскоро - на 4.06.2021 година дипломи получиха 83 ветеринарни лекари от 93 випуск на ВМФ, като радващо е, че имахме 4 завършващи с отличен успех.

1. **Риск от загуба на студенти в платена форма на обучение**

С промяна в Закона за висшето образование през 2020 г. бяха увеличени таксите за платено обучение по „Ветеринарна медицина“ и „Санитарна микробиология и безопасност на храните“ със задължението да се спази условието …*Таксата да бъде по-висока от сумата на държавната издръжка в същата специалност*…. Това увеличение беше посрещнато с масово недоволство сред студентите в заварено положение и техните родители. Изригна вълна от недоволни писма на английски език от студенти, родители, студентски организации и др. При обучението по Ветеринарна медицина таксата се увеличи от 5405 лв. и стана 9909 лв. за български студенти, 5100 EUR за чужденци, а при задочните магистри от 1300 лв. на 3303 лв. за година. Това направи обучението в платена форма крайно невъзможно за българските студенти. Много от родителите казаха, че нямат средства да издържат студентите си при тази такса. Заявилите желание нови кандидати за платена форма на обучение за 2020 г. се отказаха поради липса на достатъчно средства да се финансират и само единични студенти се записаха да учат (2-ма за „Ветеринарна медицина“ и 6 бр. за „Санитарна микробиология и безопасност на храните“). На призивите на ВМФ към МОН да се даде дерогация, отговорът беше че трябва да спазим закона и да приложим новите минимални такси за платено обучение.

През 2021 г. политиката на МОН остана непроменена и в средата на април отново броят на студентите беше намален с 11 бройки по-малко и стана 158 бр. държавна поръчка по „Ветеринарна медицина“, без държавна поръчка при „Санитарна микробиология и безопасност на храните“. Наличието на избори и служебно правителство не позволи да проведем разговори и да възстановим бройката си за учебната 2021/2022. Единствената алтернатива на намаляващият брой студенти от МОН е изграждане на устойчива стратегия във ВМФ за обучение на английски език с 4 групи студенти от 1 до 5 курс.

1. **Чуждестранни студенти и обучение на английски език**

Деканското ръководство се ангажира с анализ на студентското положение по курсове и реорганизация на учебните разписи и ново групово разпределение. Резултатите от анализа показаха, че за устойчива политика на ВМФ и алтернатива, която да позволи стабилност на приходите и по-високи възнаграждения е необходимо да се гарантира възможност за провеждане на обучения с оптимум 4 групи (40 студента) на английски език във всеки от курсовете Тази стратегия може да бъде устойчиво гарантирана и реалистична единствено при положителна EAEVE акредитация през 2022 г. Липсата на EAEVE акредитация при постоянно намаляващ брой студенти на български ще наложи бюджетна реорганизация и нови приоритетни цели със задължителна оптимизация на разходите. От началото на 2020/2021 с решение на Декански съвет се въведе равномерна натовареност на курсовете и катедрите и планово разпределение на до 40 студента в 4 групи във всеки от 1 до 5 курс. Интересът за трансфери на студенти също е голям, предвид по-голямата учебна база на Тракийски университет, възможността на студентите да работят с всички видове животни във факултета и партньорските ферми, модерните апарати, инструменти и пособия и способността на преподавателите да говорят свободно със студентите на английски език. Не е маловажен и факта, че катедрите закупиха модерна литература – на хартия и електронна и обновиха учебните си текстове за английското обучение.

През 2020 година обучението си по ветеринарна медицина завършиха студентите от първия випуск от обучението на английски език, приети през 2014 година. За учебната 2020/2021 година бяха приети нови 40 студенти, разпределени в 4 учебни групи. Деканското ръководство полага рекламни усилия за повече кандидатстуденти за учебната 2021/2022 година.

През отчетния период във ВМФ са се обучавали общо 156 чуждестранни студенти от 17 държави. Броят им и разпределението по държави е както следва:

**Брой студенти по държави на произход**

|  |  |  |  |  |  |  |
| --- | --- | --- | --- | --- | --- | --- |
| **Държава** | I | II | III | IV | V | **Брой студенти на ВМФ** |
| Гърция | 25 | 15 | 14 | 28 | 13 | **95** |
| Кипър | 3 | 4 | 2 | 1 | 0 | **10** |
| Великобритания | 1 | 6 | 5 | 8 | 2 | **22** |
| Ирландия | 2 | 0 | 2 | 3 | 0 | **7** |
| Финландия | 1 | 0 | 1 | 1 | 0 | **3** |
| Швеция | 1 | 0 | 0 | 0 | 0 | **1** |
| Германия | 1 | 0 | 0 | 0 | 0 | **1** |
| Испания | 1 | 0 | 0 | 0 | 0 | **1** |
| Португалия | 1 | 0 | 0 | 0 | 0 | **1** |
| Израел | 1 | 0 | 2 | 2 | 0 | **5** |
| Ливан | 1 | 0 | 0 | 0 | 0 | **1** |
| Швейцария | 1 | 0 | 0 | 0 | 0 | **1** |
| Турция | 1 | 2 | 0 | 0 | 0 | **3** |
| Албания | 0 | 1 | 0 | 0 | 0 | **1** |
| Канада | 0 | 0 | 1 | 0 | 1 | **2** |
| Индия | 0 | 0 | 1 | 0 | 0 | **1** |
| Ямайка | 0 | 0 | 0 | 1 | 0 | **1** |
| **Общо:** | **40** | **28** | **28** | **44** | **16** | **156** |

Студентското положение в обучението на английски език е отразено в представената по-долу таблица. Прави впечатление сравнително малкото прекъснали и увеличение на броят трансфери, особено в IV курс. През есента на 2021 година се очаква да прекъснат 5 студента от сегашният IV курс поради наличие на повече от 3 невзети изпита.

**Брой студенти англоезично обучение по курсове през 2021 г.**

|  |  |  |  |  |  |
| --- | --- | --- | --- | --- | --- |
| **Курс на обучение** | **I** | **II** | **III** | **IV** | **V** |
| Брой студенти в курса | 40 | 28 | 28 | 44 | 16 |
| Прекъснали | 0 | 1 | 1 | 1 | 0 |
| Еразъм + мобилност (за цялата академична година) | 0 | 0 | 0 | 1 | 0 |
| Трансфери за академичната 2020/2021 | 0 | 2 | 4 | 9 | 0 |
| **Брой студенти с 3+ изпита след зимна изпитна сесия** | **0** | **1** | **0** | **5** | **0** |

Всички усилия на деканското ръководство бяха насочени към максимална публична изява в медиите и социалните медии, реклама на практическото обучение, на базата, на активността на студентите и привличане на нови студенти. В раздел публичност и реклама (виж там) са отразени приоритетните цели и прицелните групи на медийните насоки.

Деканското и ректорското ръководство проведоха комуникация с британската общност и Посланикът на обединеното кралство инициира среща със студентите от UK с цел да намери решение на проблемите с дипломите и реализацията им след дипломирането. На срещата студентите от ВМФ поставиха също въпроса с увеличението на таксата от 4500 на 5100 EUR, както и факта, че някои от тях не са били уведомени при кандидатстването.

Поставената дискусия около проблемите на обучаемите на английски език, определя нова насока в Деканското ръководство за повече инициативи чрез сайта на ВМФ на английски език, повече публичност и условия за социална и обучителна ангажираност на тази студентска общност. Г-жа Наташа Койнарска стриктно следи всички въпроси и проблеми на чуждестранната общност да бъдат решавани в кратки срокове и те да са удовлетворени от решенията. От началото на месец Май 2021 г. студенти от английското обучение бяха подкрепени в инициативата си да сформират своеобразен „студентски съвет по ветеринарна медицина„ и да предложат план за подобрена комуникация между студентите на английски език, създаване на групи по интереси, междуградски инициативи и др. в полза на социално приобщаване и акомодация в България.

Езиковата бариера при повечето преподаватели беше преодоляна и с няколко годишното обучение вече добиват самочувствие и увереност при водене на лекции и занятия на английски език. Предстои да се изгради мрежа от партньорства с лектори от чужбина, които да участват в нашия учебен процес от разстояние и да бъдат поканени като гост-лектори в обучението по „Ветеринарна медицина“ или в научни-проекти. Всяка учебна дисциплина в търсене на свой партньор от чужбина ще може да покани гост-лектор за отделни лекции или практически занятия и да изгради устойчиво взаимодействие насочено към студентите. Друга алтернатива е да се създадат условия на нашите студенти да участват в лекция на преподавател в чужбина, по време на неговото преподаване на неговите студенти в неговата държава в Европа. Студените от обучението на английски език дават висока оценка на външни лектори в техните обучения. При реализацията на проект Greenanimo на ТрУ (АФ и ВМФ) бяха поканени чуждестранни студенти от 5-ти курс, като почти 1/3 от курса се включиха в онлайн обученията заради лекторите от Франция и Шотландия.

За осигуряване на повече грамотност и компетенции на английски език предстои да бъдат възстановени обученията в базовият 5 месечен курс на английски език за преподаватели и докторанти с откъсване от работа.

1. **Магистърска програма „Санитарна микробиология и безопасност на храните“**

Обучението в задочна форма на ОКС магистър по „Санитарна микробиология и безопасност на храните“ е в два семестъра. Тази форма на магистратура е най-подходяща за мотивирани и инициативни, но работещи специалисти, както и такива в началото на своята професионална кариера. Основният интерес към магистратурата е от специалисти с висше образование с придобити ОКС Бакалавър или Магистър по направления „Ветеринарна медицина“, „Хранителни технологии“, „Екология,“ и „Медицина“, „Аграрно инженерство“, и др.

През месец декември на 2020 година, бяха дипломирани 9 успешно завършили магистри от 7-ми випуск, със среден успех отличен 5,21, приети за обучение през 2019/2020 учебна година. Дипломирането се забави поради пандемията и спиране на отделите на МОН да работят по стикери за дипломите. През същата година, въпреки почти 3 кратното увеличение на таксата бяха приети и се записаха 6 нови студенти от Випуск VIII за учебна година 2020/2021. Приходите по тази магистратура с 6 студента възлизат на 19 818 лв., а разходите са 6 480 лв. С този финансов разчет се изпълнява условието на МОН да се води обучение по магистратури само ако приходите са повече от разходите.

В момента върви кандидатстудентска кампания и рекламни съобщения за новият прием в задочни магистратури на ВМФ за 2021/2022 година. Прицелната група кандидатстуденти е тясно фокусирана в сектора на хранително-вкусова промишленост, който е засегнат сериозно от кризата в Covid 19 и много висока безработица. Липсата на финансиране на обучението за служителите ветеринарният сектор (МЗХГ, БАБХ, ЦОРХВ), са сериозна пречка за набирането на кандидати, въпреки усилията за популяризиране на специалността. Има заявен интерес от служители на БАБХ , но поради високата такса за сега се отказват от кандидатстване по програмата.

От началото през 2013 г. до сега общо 79 са записаните студенти по „магистърската програма „Санитарна микробиология и безопасност на храните“. Интересът към нея е предимно от работещи хора, с натрупан професионален опит между 3 и 8 години, с желание за кариерно развитие. Реализацията на досега завършилите магистри е предимно в производствения самоконтрол в различни звена на хранителната индустрия, в частни контролни институции или пък лаборатории за контрол на храните, в различни неправителствени организации, и дори в предприятия в чужбина.

1. **Магистърска програма „Ветеринарна администрация“**

През изминалия отчетен период обучението по магистърска програма „Ветеринарна администрация“ остана без развитие и не се формира обучителен курс. Доц. Гергана Балиева съвместно с деканското ръководство проведе среща с Изпълнителният директор на БАБХ проф. Паскал Желязков, на който разговор се обсъди възможността за частично или пълно поемане на таксата за обучение от БАБХ, когато се обучават техни ръководни кадри. Има интерес и кандидати от държавната административна власт в МЗХ и БАБХ, но ниските заплати в институцията ги възпират да се запишат в обучението. Обещанието за поемане на таксата за обучение от страна на БАБХ не се потвърди и реално желаещите да се обучават се отказаха поради недостатъчно средства да се издържат. Тази магистратура няма право на държавна субсидия, понеже е втора магистратура след дипломиране в ОКС магистър по „Ветеринарна медицина“, а държавата има право да финансира само 1 магистратура на всеки студент.

1. **Следдипломна квалификация (СДК) и продължаващо обучение**

Следдипломното обучение се организираше и координираше от отдел СДК/СДО в непосредствена връзка с Деканското ръководство. Дейностите по това направление се осъществяваха в съответствие с Правилата за следдипломна квалификация и продължаващо обучение в Тракийския университет и Правилника за устройство, дейност и управление на ВМФ. Данните за проведените дългосрочни и краткосрочни курсове са дадени на таблиците.

**Дългосрочни индивидуални специализации – 2020-2021 г.**

|  |  |  |
| --- | --- | --- |
| **Специализация** | **Завършили и получили свидетелства** | **Обучаващи**  **се в момента** |
| „Ветеринарна хирургия” | 1 | 5 |
| „Инфекциозни болести при животни за компания - кучета, котки и коне” | 1 | 3 |
| **ОБЩ БРОЙ СПЕЦИАЛИЗАНТИ:** | **2** | **8** |

Обучения в групови курсове на краткосрочни специализация през 2020-2021 г. бяха проведени в **13 курса** в 3 направления на ветеринарната медицина. Обучени са общо 108 курсисти. Най-голям интерес от специализантите има към курсовете проведени с преподаватели на катедра секция „Хигиена, технологии и контрол на хранителните продукти от животински произход“, които са извели обученията при 94% от курсовете на ВМФ в тази форма на обучения.

**Краткосрочни групови курсове**

|  |  |  |
| --- | --- | --- |
| **КУРС** | **Период 2020-2021 г.** | |
| **Бр. курсове** | **Бр. участници** |
| Хуманно отношение и защита на животните по време на транспорт. | 10 | 85 |
| Изкуствено осеменяване на едри преживни животни. | 1 | 7 |
| Практическо приложение на методите РСR и ELISA и при лабораторен анализ на качеството и безопасността на храните. | 2 | 16 |
| **Общ брой курсове и специализанти:** | **13** | **108** |

Втората форма на краткосрочно следдипломно обучение са **индивидуалните квалификационни курсове**, т. е. такива, в които курсистите са били на самостоятелно обучение или в групи под 6 човека. В проведените през отчетния период такива курсове по 12 различни учебни програми, са обучени 125 курсисти. Прави впечатление, че почти 80% от курсовете се извеждат от секция „Хигиена, технологии и контрол на хранителните продукти от животински произход“

**Индивидуални квалификационни курсове през 2020-2021 година**

|  |  |
| --- | --- |
| **КУРС** | **2020-2021** |
| Хуманно отношение и защита на животните по време на транспорт. | 98 |
| Хуманно отношение и защита на животните, отглеждани в зоомагазини, развъдници, пансиони и приюти. | 5 |
| Хуманно отношение и защита на животните по време на клане. | 9 |
| Системи за управление безопасността на храните. | 2 |
| Актуални хирургически заболявания при кучета и котки. | 1 |
| Хуманно отношение при отглеждане на водоплаващи птици. | 2 |
| Практическо приложение на методите РСR и ELISA и при лабораторен анализ на качеството и безопасността на храните. | 1 |
| Ехография на половите органи и мускулна тъкан при овце. | 1 |
| Изкуствено осеменяване на кобили. | 1 |
| Пчелар-проверител. | 2 |
| Биологично пчеларство и здравеопазване на пчелите. | 1 |
| Пчеларство и здравеопазване на пчелите. | 2 |
| **Общ брой курсисти:** | **125** |

1. **Национална и международна мобилност и университетски мрежи**

Всички дейности по програма Еразъм+ във ВМФ сасъобразени с Правилата за организиране на дейностите по програма „Еразъм+“ в Тракийски университет и подписания с Центъра за Развитие на Човешките Ресурси Договор за отпускане на финансова подкрепа за мобилност по програма „Еразъм+“ № 2019-1-BG01-KA103-061240.

Цялостната международна дейност, вкл. и мобилностите по Програма Еразъм + през Академичната 2019-2020 и 2020-2021 г. във ВМФ беше много сериозно и негативно повлияна от пандемията от COVID-19 и свързаните с това ограничения на пътуванията, приема на студенти и преподаватели в чуждите университети, с които имаме договори за обмен. Проф. И. Пенчев, координатор за ВМФ положи максимални усилия за да защити интересите на одобрените преподаватели и студенти и да осигури оптимални за тях условия за реализация или отлагане на мобилностите. Ефекта от усилията на проф. Пенчев беше налице и отново ВМФ са водещи в класациите на мобилности за годината. През зимния семестър на 2019-2020 документите за кандидатстване се приемаха лично в офиса, докато през летния семестър и цялата 2020-2021 г. всички дейности по приема и обработването на документите, вкл. работните програми (Learning agreement –Before the mobility) и индивидуалните договори (Letter of intent и Confirmation letter) с частни ветеринарни клиники, приемащи наши студенти за летен стаж, както и отчетните документи след приключване на стажа (Learning agreement –After the mobility и Certificates) се извършваше в on-line режим. Много трудности имаше и с организацията на индивидуалните програми на приетите 10 студенти от 5 различни държави, които през летния семестър посещаваха занятия с 2-3 различни курса, основно с англоезичните групи. През летния семестър на тези студенти беше осигурен достъп до електронните курсове по всички предвидени в учебните им програми дисциплини. Така те изкараха пълен едногодишен курс на обучение във ВМФ, вкл. и успешно полагане на всички изпити – някои оттук, други, които успяха да си заминат - от собствените държави. По време на пандемията особено много се разви договарянето и приема на наши студенти за стаж по програмата с частни ветеринарни клиники в страни от ЕС, Турция и Македония. Това в значителна степен разшири възможностите за реализиране на мобилност с цел стаж, особено в периода, в който много университети в Европа бяха затворени и не приемаха чуждестранни студенти. Това налага подготвянето и подписването на още 2 документа – Letter of intent и Confirmation letter, заедно с Learning agreement, в който се уточнява с приемащата клиника точна работна програма на стажа на всеки студент така, че да се покрият изискванията на учебния план за всеки отделен курс. Ежегодно се сключват договори с повече от 50-60 такива клиники за прием на наши студенти за летен стаж по Програма Еразъм+. От тази възможност засега повече се възползват чуждестранните студенти обучаващи се на английски и български език, но все повече нараства интересът и на българските студенти. Друго важно перо е възможността за провеждане на стаж от успешно положилите два Държавни изпита и вече дипломирани студенти. Интересът към този вид мобилности се разраства особено сред студентите обучващи се на български език.

Много сериозно и негативно беше повлияна и мобилността на преподавателите. В тази връзка важен акцент в работата на отдела по МС през отчетния период беше предоговоряне на отложени и несъстояли се мобилност на преподаватели с различни университети, с които имаха подготвили и подписали нужните документи и работни програми на преподаване или обучение по програмата, но поради пандемията или не бяха приети или беше невъзможно да си организират пътуването в резултат на множество спрени полети на авиокомпаниите.

Окончателните данни за мобилностите във ВМФ за Академичната 2019-2020 г. са както следва: от общо селектирани 134 кандидати от ВМФ за мобилности по Програма Еразъм+ в чуждестранни университети или частни ветеринарни клиники в страни от ЕС, от които 116 студенти и 18 преподаватели, през Академичната година 2019-2020 във ВМФ са реализирани 82 мобилности, от които 76 студенти за летен стаж, 2-ма студенти за обучение и 3-ма преподаватели с цел преподаване и двама с цел обучение. Освен това, във ВМФ проведоха пълен курс на обучение по Програма Еразъм+ през цялата година 10 чуждестранни студенти, от 5 различни държави (Испания, Португалия, Германия, Словакия и Турция) от които 1 студент само през втория семестър. Приети и са провели мобилности във ВМФ и 6 гост лектори от чужди университети.

През учебната 2020-2021 г. беше организирана кампанията (изцяло в on-line режим) по приемане на документи и селектирането на студенти и преподаватели за мобилности като интересът във ВМФ остана традиционно висок независимо от ограниченията. До сега са приети и обработват документите на повече от 90 студенти, които предстои да проведат летен стаж през месеците юли и август. Отделно от това има 15 дипломирали се студенти след двете сесии на Държавните изпити, които вече са провели или провеждат стаж. Имаме и две студентки, които са приети и се обучават в Университетите по Ветеринарна медицина в Будапеща и Бърно. В предвид големите затруднения през предходната година засега са приети документите и са селектирани само 9 преподаватели за мобилности през учебната 2020-2021 г., от които нито един не е реализма все още мобилност. Със съжаление трябва да отбележим, че през настоящата година рязко намаля и входящата мобилност на студенти и преподаватели поради факта, че и двата семестъра протекоха преобладаващо в on-line режим, а освен това и в много държави бяха ограничени възможностите за пътуване в чужбина. Имаше интерес и запитвания на чужди студенти и преподаватели, но поради несигурността и рисковете се реализира само 1 мобилност на преподавател от Р Турция.

Окончателни данни за учебната 2020-2021 г. за студентските и преподавателските мобилности ще има през месец септември 2022 г. тъй като отчетите по програмата поради COVID-19 за 2020-2021 г. са удължени до тогава. Първата задача след като бъдат публикувани новите условия на програмата е да преподпишем съществуващите повече от 40 договора на ВМФ и да подпишем нови, вкл. и със страни извън ЕС като САЩ, Русия, Украйна и др.

Всички дейности по реализиране на изходящата и входящата мобилност през отчетния период бяха съгласувани с Деканското ръководство. В резултат на това, независимо от създадените затруднения, ВМФ се затвърди на водещо място в ТрУ по брой реализирани мобилности – изходящи и входящи. Със задоволство можем да отбележим, че от всички мобилности в ТрУ над 60% - 70 % са реализирани от ВМФ (От общо 146 изходящи мобилности (сумарно студенти и преподаватели) в ТрУ за учебната 2019-2020 г. 83 са реализираните от ВМФ, а ако се вземат данните само на студентите – от 104 за ТрУ, 75 са от ВМФ и от 22 входящи, 10 са във ВМФ. Независимо от тези много добри показатели обаче, Деканското ръководство счита, че има още неизползвани резерви и, че трябва да се обърне повече внимание и на резултатите от проведените мобилности особено на преподавателите. Вярваме, че ако ситуацията с COVD-19 кризата се нормализира, през новия програмен период изходящата и входящата мобилност във ВМФ ще се увеличи още повече и ще се издигне на по-високо качествено ниво. Така, ще се създадат условия за разширяване на международните контакти и усъвършенстване на професионалните умения и квалификация както на студентите, така и на преподавателите от ВМФ.

**III. НАУЧНОИЗСЛЕДОВАТЕЛСКА ДЕЙНОСТ И УЧАСТИЕ НА СТУДЕНТИ И ДОКТОРАНТИ В ПОСТИГАНЕ НА ПРИОРИТЕТНИТЕ ЦЕЛИ**

**1. Публикационна активност на академичния състав**

Наред с преподавателската работа членовете на академичния състав от ВМФ извършват и научноизследователска дейност, израз на която са научните съобщения, публикувани в различни списания. Най-голямо значение имат публикациите в списания, реферирани в Web of Science и в Scopus, тъй като на база техния брой се определя финансирането на факултета от МОН, отпусканите средства за НИД, касаещи университетските проекти, националната програма „Млади учени и постдокторанти“ и допълнителните стипендии за докторантите. Трябва да отчетем, че със закупуването на сравнително модерна апаратура в последните години се увеличиха и публикациите в реномирани списания. За отминалата 2020 години преподавателите от ВМФ са публикували общо 115 разработки. От тях 46 са реферирани в Web of Science, а 49 в Scopus. Останалите 20 са в списания, представени в световни литературни източници без IF и SJR. При 98 човека академичен персонал се пада малко повече от 1 публикация на човек. Прави впечатление високата активност на преподавателите от к-рите Акушерство, репродукция и репродуктивни нарушения и Вътрешни болести, както и от секциите по Хранене, химия, патоанатомия, фармакология, Хигиена технологии и контрол на хранителните продукти. Силно се надяваме, че останалите ще компенсират през настоящата година и ще настигнат отличниците. С риск да пропуснем някой ще посочим преподавателите с най-много публикации в тези списания: доц. Крум Неделков, проф. Иван Динев, доц. Звезделина Янева, доц. Лилко Доспатлиев, проф. Анелия Миланова, проф. Илия Цачев, ас. Доника Иванова, доц. Деян Стратев, доц. Надя Бозакова, доц. Цветослав Койнарски. Радостно е че повечето от тези автори са в колективи с чуждестранни учени и колаборацията с тях ще продължи и в бъдеще (Приложение 4).

На свое заседание Факултетният съвет утвърди финансов ресурс в размер на 40 000 лева на година от приходите на ВМФ, който да се използва за стимулиране на публикационната активност и заплащане на:

1. Такси за публикуване в списания с реален IF или SJR

2. Такси правоучастие в конференции с реално индексиране в Web of Science и Scopus

3. Командировъчни при лично участие с доклад в конференции, индексирани в Web of Science и Scopus.

4. Индивидуално допълнително възнаграждение в размер на 1000 лева на пълнотекстова статия с IF над 1.0, разпределено между броя на съавторите от ВМФ.

5. Допълнително индивидуално стимулиране на авторите от ВМФ, публикували статии с принос в рейтинга на Тракийски университет, изчислено според точките на статиите.

През отчетния период общият брой на публикациите с участие на студенти и докторанти е 22, от които 6 в списания, реферирани в Web of Science , 6 в Scopus и 10 в списания, нереферирани в Web of Science и Scopus. Най-активни са били докторантите Иванка Лазарова, Славко Николов и Красимира Господинова.

В следващата таблица е представено разпределението на научните публикации по катедри и секции. Когато съавторите в дадена публикация са от различни катедри впредвид е взет първият автор.

**Публикации по катедри и секции**

|  |  |  |  |  |  |  |
| --- | --- | --- | --- | --- | --- | --- |
| **КАТЕДРИ**  **СЕКЦИИ** | **2020**  **IF SJR други** | | | **2021**  **IF SJR други** | | |
| 1. Акушерство | 2 | 5 | 2 | 2 | 1 |  |
| 2. Хирургия |  | 1 |  | 1 | 6 |  |
| 3. Вътрешни болести | 3 | 7 | 5 |  |  | 2 |
| 4. Анатомия | 3 | 2 | 2 | 1 |  |  |
| 5. Хистология | 5 | 1 | 3 | 1 | 2 |  |
| 6. Физиология | 1 |  | 1 |  | 1 |  |
| 7. Фармакология | 3 |  | 2 | 1 |  |  |
| 8. Химия | 7 | 20 |  | 1 | 3 |  |
| 9. Биохимия |  |  |  |  |  |  |
| 10. Хранене | 7 | 2 |  |  |  |  |
| 11. Зоохигиена |  | 4 | 1 | 1 | 1 |  |
| 12. Генетика | 3 | 4 | 1 | 3 |  |  |
| 13. Екология |  |  |  |  |  |  |
| 14. Патоанатомия | 5 |  |  | 4 | 2 |  |
| 15 Патофизиология | 1 |  |  |  |  |  |
| 16. Епизоотология | 2 | 2 | 3 | 2 |  | 1 |
| 17. Паразитология | 2 |  |  | 1 | 1 |  |
| 18. Микробиология | 1 |  |  |  | 1 |  |
| 19. ВСЕ | 3 | 2 | 1 |  |  |  |
| 20. Вет. законодат. | 1 | 3 | 2 |  | 2 |  |
|  |  |  |  |  |  |  |

**През изминалата година бяха издадени 3 монографии**:

**1.** Михайлов Р., **Киркова З**., **Даскалова А**. 2020. Независим анализ за състоянието на популацията от безстопанствени кучета в Република България и свързаните с нея проблеми.

**2. Йотов С. 2020.** Оптимизиране на репродукцията при кози за мляко. Кота, Стара Загора, България, ISBN: 978-954-305-538-8.

**3. Доспатлиев Л.,** 2020. Ремедиация на почвите. внедряване на ICBM модел за разлагане на органичните вещества в почвата. ISBN 978-619-7413-22-9.

Друго основно направление в НИД е участието в научни форуми. През отчетния период преподавателите, докторантите и студентите от факултета взеха участие общо в 66 международни, национални и университетски научни форума – конгреси, конференции и симпозиуми, на които докладваха резултатите от самостоятелни или колективни разработки. От всички 28 участия бяха реализирани в чужбина и 38 в България. Тук трябва да отчетем, че пандемичната обстановка беше причина доста мероприятия да бъдат отложени. Ръководството на ВМФ винаги насърчаваше участията в научни форуми като ги подпомагаше финансово. От съществено значение е включването на студентите и докторантите в изследователския процес и осигуряване на условия за тяхна изява. Общо 7 докторанта и 6 студента са взели участие в 5 научни форуми в чужбина и 13 в България. Участията са разпределени както следва.

**Участия в научни форуми по катедри и секции**

|  |  |  |  |  |  |  |
| --- | --- | --- | --- | --- | --- | --- |
| **КАТЕДРИ**  **СЕКЦИИ** | **2020**  **в чужбина в България** | | | **2021**  **В чужбина в България** | | |
| 1. Акушерство |  | 4 |  |  |  |  |
| 2. Хирургия |  | 3 |  |  | 1 |  |
| 3. Вътрешни болести | 1 | 2 |  |  |  |  |
| 4. Анатомия |  |  |  | 2 | 3 |  |
| 5. Хистология |  | 3 |  |  |  |  |
| 6. Физиология | 1 |  |  |  |  |  |
| 7. Фармакология | 1 | 2 |  | 1 |  |  |
| 8. Химия | 4 |  |  |  |  |  |
| 9. Биохимия |  |  |  |  |  |  |
| 10. Хранене |  |  |  |  |  |  |
| 11. Зоохигиена | 1 | 1 |  | 5 | 1 |  |
| 12. Генетика |  | 1 |  | 2 | 2 |  |
| 13. Екология |  |  |  |  |  |  |
| 14. Патоанатомия | 2 | 1 |  |  |  |  |
| 15 Патофизиология |  |  |  |  |  |  |
| 16. Епизоотология |  | 3 |  |  |  |  |
| 17. Паразитология |  |  |  |  |  |  |
| 18. Микробиология |  | 2 |  |  | 2 |  |
| 19. ВСЕ |  | 1 |  | 1 | 1 |  |
| 20. Вет. Законодат. |  | 2 |  | 7 | 3 |  |

Безспорно научноизследователската активност намира своето признание и в многото цитирания на публикациите – 987 бр. за 2020 година и 480 бр. за 2021 година. В следващата таблица са дадени цитиранията по катедри. От представените данни може да се направи извода, че катедрите с най-много публикации имат и най-много цитирания, като повечето са в списания с импакт фактор и импакт ранг.

**Общ брой цитирания по катедри**

|  |  |  |
| --- | --- | --- |
| **КАТЕДРИ** | **2020** | **2021** |
| Акушерство, репродукция и репродуктивни нарушения | 42 | 17 |
| Анатомия, хистология и ембриология | 30 | 12 |
| Вътрешни болести | 82 | 21 |
| Хирургия | 48 | 22 |
| Общо животновъдство | 52 | 25 |
| Обща и клинична патология | 163 | 47 |
| Фармакология, физиология и физиологична химия | 201 | 116 |
| Ветеринарна микробиология, инфекциозни и паразитни болести | 186 | 83 |
| Хигиена, технологии и контрол на храните. Ветеринарно законодателство и мениджмънт | 183 | 137 |

**2. Участие в международни, национални и университетски проекти и програми**

Преподавателите от ВМФ активно участват и в разработване на международни, национални и университетски научни проекти. За 2020 година разпределението е следното:

**Ръководство или участие на преподаватели от ВМФ в международни проекти и програми**

Проф. Теодора Мирчева (Prof. Teodora Mircheva Georgieva -  Член на Управителния съвет на – MC member) на COST Аction: CA15131: ”Animal Behavioural Management and Training of Laboratory Nonhuman Primates and Large Laboratory Animals: 2015-2020

Проф. Иван Пенчев Георгиев (Prof. Ivan Penchev Georgiev - Заместник член на Управителния съвет – Vice MC member) на COST Аction: CA15131: ”Animal Behavioural Management and Training of Laboratory Nonhuman Primates and Large Laboratory Animals 2015-2020

Aс. Наталия Григорова (Asist. Natalia Grigorova - Член на Управителния съвет - MC Member)  COST Action CA18133, COST Association European Research Network on Signal Transduction:   Start Date: 11 March 2019; End Date: 10 March 2023

COST Action 18217 - European Network for Optimization of Veterinary Antimicrobial Treatment, MC member Миланова А. и MC substitute Милева Р.,  15.11.2019-14.11.2023

Доц. Е. Вачкова COST Action CA16119 “In vitro 3-D total cell guidance and fitness”(http://www.cost.eu/COST\_Actions/ca/CA16119?management), зам. член на УС.(СРОК НА ПРОГРАМАТА: 15/09/2021)

Доц. Е. Вачкова и гл. ас. Н. Григорова:COST Action CA18133 „European Research Network on Signal Transduction“, (https://www.cost.eu/actions/CA18133/#tabs|Name:management-committee), членове на УС.(СРОК НА ПРОГРАМАТА:10/03/2023)

Доц. Т. Стоянчев : COST ACTION CA15215 – „Innovative approaches in pork production with entire mails” ръководител Professor Ulrike WEILER от Universitaet Hohenheim (Германия); Период: октомври 2016 – октомври 2020, доц. Т. Стоянчев – член на управителният съвет в проекта; Статус на проекта: приключил;

Гл. ас. д-р Ралица Кючукова - Международен проект - COST action (COST акция) № 18105 „Инспекция на месото, основана на извършването на оценка на риска и осигуряване на безопасността” Risk-based meat inspection and integrated meat safety assurance (RIBMINS), период на изпълнение – 04. 03. 2019 – 03. 03. 2023 г.

Доц. Надя Бозакава Член на Управителния съвет на Международна програма INNOGLY COST Action CA18103 Action Title: Innovation with Glycans: new frontiers from synthesis to new biological targets, Head Project – Luigi Lay. Total Grant: 114,873,50 EUR

Доц. Лилко Доспатлиев: BUL/5/016   „Sustaining National effort in improving the productivity and quality of selected crops through nuclear techniques“ (01.01.2020 – 31.12.2021)-150 000 евро.(294 000 лв.) ръководител на проекта проф. д-р Нася Томлекова Финансиран от Международната агенция за атомна енергия (МААЕ) и Организацията по прехрана и земеделие (ФАО).

**Национални проекти и програми**

проф. А. Миланова, ас. Росица Милева - Национална научна програма „Репродуктивнитебиотехнологии в животновъдството в България“ – РЕПРОБИОТЕХ финансирана от МОН, Н002/2018, 2019-2020 г.

проф. А. Миланова - Договор № КП-06-ПП/26, 12.2019 г., Фонд Научни Изследвания Конкурс ,,БЪЛГАРСКА НАУЧНА ПЕРИОДИКА 2019г.“, Проект: Bulgarian Journal of Veterinary Medicine, (7000 лв., приключил 12.2020 г.)

доц. Е. Вачкова Национална научна програма „Здравословни храни за силна биоикономика и качество на живот“, финансирана от МОН. Номер на програмата: Н011/12.12.20182020. (СРОК НА ПРОГРАМАТА: декември 2021)

доц. Тодор Стоянчев - Фонд научни изследвания Проект Н004/20.09.2019; Тема: „Оценка на риска от миризма на нерез при месо от некастрирани мъжки прасета и модели за използване на месото в месопреработката в България“; ръководител на научен проект: доц. Тодор Стоянчев; Срок (2.09.2019 – 2.11.2021), Финансиране 28 833 лв. Статус на проекта: текущ;

доц. Тодор Стоянчев - Проект Д 01287/07.10.2020 „GREENANIMO” по НП „Европейски научни мрежи“ на МОН, ръководител на научен проект: проф. дн Светлана Георгиева; Срок за изпълнение: 7.10.2020 – 7.10.2022), Финансиране 977 636лв.; Статус на проекта: текущ;

доц. Тодор Стоянчев Национален научен проект Научноизследователска инфраструктура в областта на храни, хранене и здраве, обвързана с участие на България в паневропейска инфраструктура FNH-RI (FNH-RI BUL). Координатор-проф. Ангел Ангелов от Университет по хранителни технологии, Пловдив. Финансиране 4 960 000 лв.; Статус на проекта: текущ;

Доц. д-р Деян Стратев и Гл. ас. д-р Ралица Кючукова участват в Национална научна програма „Здравословни храни за силна биоикономика и качество на живот “, Одобрена с решение № 577 от 17 август 2018 година на Министерския съвет за одобряване на национални научни програми, Срок на програмата: до декември 2021 г.

Доц. д-р Гергана Николова Балиева – академичен наставник на студенти от ВМФ при ТрУ за провеждане на студентска практика по Национален проект BG05M20P001-2.013-0001 на МОН „Студентски практики – Фаза 2” финансиран от ОП НОИР (част от приоритетна ос "Образование и учене през целия живот" на Оперативна програма „Наука и образование за интелигентен растеж“). Проектът стартира през 2020 , но срокът за изпълнение не е посочен!

доц. Надя Бозакава Участие в НП „Strengthen research and innovation capacity for grazing livestock meat production in Bulgaria trough advanced knowledge transfer, “Greenanimo**”**, в изпълнение на НП „Европейски научни мрежи“ приета с решение на Министерски съвет №557 от 06.08.2020 г., Споразумение № Д01/07.10.2020 г., Проект № М004/7.10.2020 от регистъра на ТрУ – 1000000 лв**.**

гл. ас. д-р Мехмед Халил Участие в НП „Strengthen research and innovation capacity for grazing livestock meat production in Bulgaria trough advanced knowledge transfer, “Greenanimo**”**, в изпълнение на НП „Европейски научни мрежи“ приета с решение на Министерски съвет №557 от 06.08.2020 г., Споразумение № Д01/07.10.2020 г., Проект № М004/7.10.2020 от регистъра на ТрУ – 1000000 лв**.**

Доц. д-р Звезделина Любенова Янева – ръководител на Научна задача 2.2.2.4. Микроенкапсулиране на биоактивни растителни екстракти върху биополимерни матрици с приложение като биопрепарати в растениевъдството, Национална Научна Програма «Здравословни Храни за Силна Биоикономика и Качество на Живот» на МОН**,** Компонент 2: Растително здраве и безопасност в хранителните системи, РП 2.2. Екофункционална интензификация на стопанствата за устойчива биологична база – текущ (получени средства за първа и втора финансова година – 19 900.00 лв.; предвидени финансови средства за целия 4-годишен период на ННП – 40 000.00 лв.) (период октомври 2018 – октомври 2022 г.): ас. д-р Доника Иванова – член на работен колектив.

**Национална програма „Млади учени и постдокторанти“**

**През 2020** година за втора година бяха предоставени средства по тази национална програма. Комисия в състав: проф. Ангел Воденичаров, доц. Георги Пенчев и ас. Александра Даскалова определи 4 млади учени и 4 постдокторанта, като взе предвид публикационната им активност и изпълнение на критериите, заложени в програмата.

**Постдокторанти:**

1. Доника Георгиева Иванова

2. Камелия Димчева Стаматова-Йовчева

3. Радка Стайова Гарноева

**Млади учени:**

1. Марияна Пепова Стратева

2. Радина Наскова Василева-Минкова

3. Георги Валентинов Терзиев

4. Десислава Русева Бангиева

**През 2021** год. според критериите за оценка на кандидатите по програмата и определените точки за ВМФ бяха определени:

**Постдокторанти**

1. Давид Господинов Йовчев

2. Петър Тодоров Илиев точки

3. Койчо Петков Коев

4. Лазарин Великов Лазаров

5. Георги Валентинов Терзиев

**Млади учени**

1. Радина Наскова Василева-Минкова

**Договори с фирми от биззнеса в България и чужбина**

Н001/21.06.2019 г.; Договор за провеждане на научно изследване, отнасящ се до продукт на Биовет АД, гр. Пещера, Ръководител проф. А. Миланова, участник докторант Цветелина Петкова

№173 ВМФ/23.06.2020 с MSD Animal Health Innovation GmbH, за клинично изпитване на противопаразитен продукт, с общ бюджет 26 750 Евро (заедно с допълнително споразумение №1 към договора от 06.10.2020). доц. Звезделина Киркова

**Университетски проекти**

През 2020 година за научни проекти на ВМФ бяха предоставени от Ректората 50 712 лева. Към тях бяха добавени 4 880 лева преходни средства от приключили проекти от предходни години. Представени бяха общо 15 научни проекта – 14 колективни и 1 индивидуален. В тях бяха включени 12 професори, 19 доценти, 12 главни асистенти, 7 асистенти, 7 докторанта и 11 студента, 3 специалисти. По правилата за разпределение на средствата от Държавния бюджет се допускат и до 30% външни за ТрУ, в случая четирима. На база на точките, получени от рецензентите, Комисията за оценка на научните проекти направи разпределение, което беше утвърдено от Факултетния съвет. Най-високо оцененият проект получи 5950 лева, а най-малко получи интервалният проект – 452 лева (приложение 5)

През 2021 година за научни проекти ни бяха предоставена сумата от 47 508 лева. Представени бяха 11 колективни проекта, в които бяха включени 5 професора, 17 доцента, 10 главни асистента, 8 асистента, 5 докторанта, 16 студента и 2 специалисти. Външни за Тракийския университет бяха 6 човека. На база на точките, получени от рецензентите, Комисията за оценка на научните проекти направи разпределение, което беше утвърдено от Факултетния съвет. Най-високо оцененият проект получи 7487 лева, а най-малко – 2552 лева получи проектът с най-малко точки ( Приложение 6).

Ръководството на ВМФ счита, че приоритетни трябва да са проекти, предназначени за израстване на младите асистенти и докторанти. Темите на проектите трябва да са близки до темите на Европейската рамкова програма „Хоризонт Европа“ 2020-2030, в която се дават финансови средства за приоритетните области и новости на науката. Сравнявайки темите на нашите проекти и приоритетните теми на Хоризонт Европа се виждат драстични разлики и изоставане на ВМФ от прицелните теми на Европа. Може би това е причина за слабата наша връзка по иновации и партньорства за наука с водещите ветеринарномедицински институции в Европа, както и за липсата на подадени или одобрени проекти към Фонд научни изследвания на България.

**3. Участие в научни мрежи**

През 2020 година 8 преподаватели от ВМФ намериха партньори в чужбина и участват в научни мрежи.

Проф. Теодора Мирчева - Член на Управителния съвет на MC member на COST Аction: CA15131 ”Animal Behavioural Management and Training of Laboratory Nonhuman Primates and Large Laboratory Animals: 2015-2020;

Проф. Иван Пенчев Георгиев - Управителния съвет на COST Аction: CA15131 ”Animal Behavioural Management and Training of Laboratory Nonhuman Primates and Large Laboratory Animals 2015-2020;

Aс. Наталия Григорова - Член на Управителния съвет на COST Action CA18133, COST Association European Research Network on Signal Transduction. 11 March 2019 - 10 March 2023 ;

Проф. Анелия Миланова и ас. Росица Милева - COST Action 18217 - European Network for Optimization of Veterinary Antimicrobial Treatment,  15.11.2019-14.11.2023;

Доц. Екатерина Вачкова COST Action CA16119 “In vitro 3-D total cell guidance and fitness”(<http://www.cost.eu/COST_Actions/ca/CA16119?management>) - 15/09/2021)

Доц. Екатерина Вачкова и гл. ас. Наталиа Григорова - COST Action CA18133 „European Research Network on Signal Transduction“, (<https://www.cost.eu/actions/CA18133/#tabs> |Name:management-committee), членове на УС - 10/03/2023;

Доц. Тодор Стоянчев: COST ACTION CA15215 – „Innovative approaches in pork production with entire mails” ръководител Professor Ulrike WEILER от Universitaet Hohenheim (Германия); Период: октомври 2016 – октомври 2020, статус на проекта: приключил 2020;

Гл. ас. Ралица Кючукова - COST action 18105 „Risk-based meat inspection and integrated meat safety assurance (RIBMINS), период на изпълнение – 04. 03. 2019 – 03. 03. 2023 г.;

Доц. Надя Бозакава - Член на Управителния съвет на NOGLY COST Action CA18103 Action Title: Innovation with Glycans: new frontiers from synthesis to new biological targets, Head Project – Luigi Lay. Total Grant: 114,873,50 EUR;

**4. Стратегически инвестиции и научна инфраструктура на ВМФ**

В новият програмен период на МОН до 2030 г. чрез стратегия за висшето образование се визира изграждане на инфраструктурна мрежа от закупената с държавни пари апаратура по университетите, взаимно допълване на апаратурата и търсене на услуги предоставяни на бизнеса с цел засилване на неговата конкурентоспособност и създаване на нови продукти от научно развойна дейност (иновации или патенти). Стратегията принуждава факултетите да правят вътрешен SWOT анализ на възможностите и да се ориентират към намиране на инфраструктурни мрежи за споделени ресурси, включително човешки ресурс.

В периодите на подготовка на факултета за акредитация по EAEVE след 2001 г. са въведени нови апарати, оборудване за лаборатории и клиники на ВМФ на стойност над 3 100 000 лв. Инвестициите са направени също чрез ремонти и строителство в структурите на катедрени лаборатории, трите клиники и свързаната с тях клинична лаборатория. Закупените апарати и направените ремонти подобряват общата инфраструктура на факултета, създават конкурентни предимства и следва да бъдат използвани за създаване на научни продукти (статии с IF или SJR ранг и патенти), практическо обучение на студенти и докторанти, следдипломни форми на обучение и специализации и привличане на нови инвестиции. Приоритетите на инвестициите са по катедри в обхвата на които не е правен анализ на ползите, няма направен инвестиционен план или стратегия за развитие. Дори обратното в катедри, в които има най-много инвестирани средства за последните 10 години има недостатъчно практическо обучение, липсват или са твърде малко публикациите и е слабо развито предлагането на форми на СДК сътрудничество с бизнеса и ветеринарномедицинската практика. При отделни катедри се отчита малък размер на инвестициите в последните 10 години, но висок брой публикации или обучени СДК специализанти и студенти.

В университетите и факултетите в чужбина с научна апаратура работят лаборанти, дипломанти, магистри, постдокторанти и малък брой преподаватели.

Инвестициите по катедри са дадени в приложение 7 в списък и може да се ползват за провеждане на научни или практически ориентирани изследвания, включително за пилотни изследвания.

Закупените през 2020 и 2021 апарати са на обща стойност 516 840 лв. и са дадени в приложение 8.

За ВМФ като факултет на държавна субсидия най-важният продукт са научните публикации, последвани от формите на СДК обучения с положителен ефект към работодатели и ветеринарни лекари в началото на своята кариера и на последно място левови приходи от работа с инфраструктурата.

Анализите на деканското ръководство показват разпокъсаност на инфраструктурата, липса на комуникация в мрежа с други университети или институции, дори ограничение в предоставянето на закупените апарати за работа на изследователи от съседни катедри във ВМФ. Парадоксално беше наличието на апарати, закупени и останали в кашоните или такива, които имат годишно натоварване равняващо се на 1 до 4 седмици. Отделни лаборатории работят с оптимален или над средният си капацитет. Много от ограниченията са свързани с липсата на обучени лаборанти и работа на апаратите на преподаватели асистенти или доценти. Съответно такива преподаватели свързани с апарати се включват във всички публикации на изследователите, които искат да правят изследвания точно на тези апарати, но нямат директен достъп до апарата.

Налични са също така апарати и оборудване, които не работят (поради функционални дефекти), и такива които работят, но са морално остарели. Има също чисто нови, но не работят добре поради липса на компетентност при лаборанти и преподавателите за работа с тях или поради скъсен работен ден на лаборантите в катедрите.

Наличието на апаратура, която не се натоварва и не носи приходи чрез научна продукция или нови знания при студентите (специализантите) създава въпроси за обосновката при формиране на стратегическите инвестиции. Подобни апарати може да се свържат в научни мрежи за преодоляване на недостиг в локалното им катедрено натоварване или да бъдат заменени с ново работещо поколение машини. Неизползваеми са: старият електронен микроскоп от ЦНИЛ преди 30 години, станции за фиксиране и автоматизирано поваляне на едри животни (2 бр. стационарни, външни), компютърен томограф, стари ехографи, хладилни трупосъбирателни камери на моргата. Въпросители има за ефективността на множеството PCR апарати (5 броя от които 2 реал тайм PCR; флуоресцентни микроскопи (3 бр..), ELISA апарати и мултирийдъри (4 броя), изцяло оборудвана молекулярнобиологична лаборатория за работа с микроорганизми, хроматографската апаратура на LC-MS течен хроматограф с масспектрометър, център за криоконсервиране и други. Изненадващото е, че студентите не могат да работят или дори не са участвали при работата с PCR и ELISA при толкова закупени апарати на ВМФ за PCR и ELISA и описани в учебници и ръководства.

Предстои публикуване на уточнен списък с ДМА и софтуерни (ДНА) активи по катедрите, поместен на сайта на ВМФ, който да допринесе за широка информираност и ползване на апаратурата между катедрите и да избегне закупуване на дублираща се апаратура в съседни катедри и лаборатории.

**IV. ПРЕПОДАВАТЕЛСКИ СЪСТАВ И КАРИEРНО РАЗВИТИЕ ВЪВ ВМФ**

1. **Устойчивост в квалификацията и специализациите на преподавателите**

В почти всички критерии за кариерно развитие приносът на специализациите и надграждащото обучение се ползват от преподавателите от ВМФ основно за израстване от асистент към главен асистент и доцент. Твърде малко на брой курсове, специализации и надграждащи обучения са насочени към длъжностите професор и доцент поради спецификата на квалификацията и необходимостта от надграждащи нови курсове. Необходимо е на ниво факултет да се изградят нови критерии за качество, в които специализациите в чужбина и особено специализациите над 1 месец ( 3, 6 или 9 месечни) да имат висока тежест в кариерното развитие. Именно такива специализации носят нови методи, нови умения и нов начин на работа в отделите, след завръщане на специализанта. Подобни специализации са договорени с партньорите от Хановер и Гиесен, но пандемията блокира тяхното изпълнение. Единствено вет.лекар д-р Гергана Захариева от „Мобилно обслужване“ на болницата успя да премине границите покрай пандемията и сега участва в дългосрочна 3 месечна специализация по ЕПЖ и фермерско обслужване във ВМФ в Лайпциг.

В отчетният период се преформира курсът по „биостатистика“ и се въведе новият софтуер SPSS и неговата употреба при обработка на данни от медицински и ветеринарномедицински изследвания. Общо 29 преподаватели се записаха и изкараха обученията в хибридна неприсъствена и присъствена част.

Курсът по „педагогика“ също беше възстановен по инициатива на ВМФ и с подкрепата на проф. Т. Борисова – Декан на Педагогически факултет. При неговото провеждане участваха 15 преподаватели и докторанти на ВМФ.

С участието на лектори от Франция и Шотландия беше формиран нов курс за „Академично писане на статии“, който се проведе на английски език. Имаше много кандидати от факултета, но поради ограничението от страна на лекторите бяха обучени само 5 докторанти и преподаватели. Предстои регистрация на курса като основен за Тракийски университет през 2021 г.

В отговор на множеството запитвания за хуманно отношение при работа с животни за обучителни и научни цели, беше организиран курс за обучение с основни лектори проф. Д. Гундашева и доц. П. Джелебов. От страна на ВМФ участваха 31 курсисти, от които 6 докторанти и 7 преподаватели. Обучени бяха всички наши гледачи на животни в Биобазата и служители отговорни за животни по катедрите.

1. **Система на Европейски дипломанти, иновации и приложение във ВМФ**

През 2021 г. по инициатива на Деканското ръководство и проф. И. Цачев се създадоха контакти с prof. Zoe Polizopoulou, която е зам.президент на **Европейският съвет за ветеринарна специализация (EBVS**). България има един единствен представител на Европейско ниво, но е вече пенсиониран член на ВМФ – проф. Димитрина Георгиева (паразитология). Липсата на европейски дипломанти от факултета или поканени да бъдат гост-лектори е указана в забележките на EAEVE доклада от 2019 г. В рамките на организацията в Европа има нарастващ брой специализанти. Европейският съвет за ветеринарна специализация (EBVS) е основната организация за ветеринарни специалитети в Европа, която е регистрирана в Търговската камара (Kamer Van Koophandel) в Утрехт, Холандия. EBVS се състои от по един представител с право на глас от всеки от признатите по EBVS 27 ветеринарни колежи.

Броят на ветеринарните лекари, действащи като Европейски ветеринарни специалисти, е нараснал от 267 през 1996 г. до над 4000 през 2018 г.и 5280 през 2021 г. EBVS присъжда статут на европейски ветеринарен специалист въз основа на диплома за специалист, присъдена от един от 27-те признати ветеринарни специализиращи колежа след завършване на строго следдипломно обучение, образование и изпити. Освен това от европейските ветеринарни специалисти се изисква да доказват на всеки 5 години, че все още отговарят на критериите за специалист.

На проведена през 2021 г. онлайн работна среща с Декан на ВМФ и проф. Zoe Polizopoulou участваха 16 представители от различни катедри и беше представена възможността на факултета да открои поне двама или трима свои участници в специализациите. Списък с 27 колежа EBVSе достъпен през[**https://ebvs.eu/colleges**](https://ebvs.eu/colleges)**.** Имаме потенциал да бъдем инициатори на такива специализации, но първостепенно е да интегрираме нашето участие в колежите и формиране на ядро от заинтересовани преподаватели.

В комуникация с председателят на 8-регионална група на EAEVE, в която е България, беше предоставена информация до ВМФ за промени в стратегията за следдипломно ветеринарномедицинско обучение в Европа. Оновни идейни инициатори са Veterinary Continuous Education in Europe (**VetCEE**), като промените ще обхванат период в стратегическо планиране от 2021 до 2025 година. От страна на ВМФ беше ангажирана доц. З. Киркова да изготви моделно участие на ВМФ със становище.

**3. Кариерно развитие на академичния състав**

Растежът и развитието на преподавателите от ВМФ и през 2020 година се осъществяваше според изискванията на Закона за развитие на академичния състав и Правилника за развитие на академичния състав в Тракийски университет. На щат в щатното разписание на ВМФ имаме назначени 98 преподаватели, от които 25 Асистенти, 20 главни асистенти, 37 доценти и 16 професори. Доктори на науките са 12, а с ОНС „Доктор“ са 68.

Като затруднение при процедурите на кариерно развитие можем да отбележим, че понякога трудно се намират външни членове на Научните журита, тъй като не всички хабилитирани лица са регистрирани в НАЦИД. Цялостното организиране и провеждане на процедурите по израстване на кадрите в научни степени и академични длъжности се извършва от Научния отдел на ВМФ и от научния секретар доц. В. Петров. Тук е мястото да благодарим на доц. Владимир Петров за неговата точност, компетентност и всеотдайност. За периода на поста на доц. Петров той е задвижил и приключил 105 процедури за кариерно развитие във ВМФ, от които 26 през отчетният период. По време на пандемията всички научни журита заседаваха в хибридни системи и онлайн комуникация. За целите на стабилност на интернет връзката и подходяща среда се дигитализираха лекционна зала 11 и заседателна зала Деканат. Създаде се нова среда за предоставяне на заключени с парола документации чрез Google apps и за максимално удобство членовете на научното жури получаваха както електронни така и при необходимост хартиени копия на материалите по конкурсите. Новата служителка на Деканата – г-жа Румяна Симанова участваше активно в подкрепа на доц. Петров във всяко хибридно заседание и в процесите на създаване на онлайн комуникация с членовете на научните журита през 2020 и 2021 г.

Заетите академични длъжности и придобитите научни степени във ВМФ през 2020 и 2021 година са:

1. Заели академичната длъжност „професор“ – 3 бр.

Красимира Иванова Узунова

Тодор Тодоров Стоянчев

Станимир Ангелов Йотов

2. Заели академичната длъжност „доцент“ – 4 бр.

Николина Велизарова Русенова

Деян Стратев Стратев

Георги Желев Георгиев

Лазарин Великов Лазаров (през 2021 г)

3. Заели академичната длъжност „главен асистент“ – 10 бр.

Ралица Кючукова

Петър Тодоров Илиев

Койчо Петков Коев

Мехмед Юксел Халил

Иван Вълчев Трифонов

Цанко Тодоров Христов

Георги Валентинов Терзиев

Влади Стоянов Недев

Христо Рачев Христов (през 2021 г)

Людмил Желев Иванов (през 2021 г)

4. Заели академичната длъжност „асистент“ – 6 бр.

Никола Николов Костадинов

Моника Рачева Тонева

Бетина Стефанова Вълева

Людмил Желев Иванов

Бояна Танева Иванова (през 2021 г.)

Кръстина Иванова Кънева (през 2021 г.)

5. Придобили НС „Доктор на науките“ – 1 бр.

Радостин Стефанов Симеонов

6. Придобили ОНС „Доктор“ – 8 бр.

2020 год.

Лазарин Великов Лазаров

Иван Вълчев Трифонов

Цанко Тодоров Христов

Христо Рачев Христов

Давид Господинов Йовчев (през 2021 г)

Росица Живкова Милева (през 2021 г)

Никола Низамов (през 2021 г)

Цетелина Иванова (през 2021 г.)

4**. Редовни и задочни докторанти. Акредитация на докторските програми в НАОА.**

През отчетния период продължи обучението на старите и новопривлечени докторанти във ВМФ съобразно техните индивидуални учебни планове и под вещото ръководство на научните им ръководители. Желанието на Деканското ръководство е повече от младите асистенти да станат редовни докторанти и да продължат да са асистенти.

Редовни докторанти през периода 2020 г.-2021 г.

1. Михаил Владимиров Миланов – докторска програма «Ветеринарно-санитарна експертиза“
2. Славко Насков Николов - докторска програма «Патология на животните“
3. Иванка Асенова Лазарова - докторска програма «Зоохигиена и организация на ветеринарното обслужване“
4. Валерия Красимирова Петрова - докторска програма «Физиология на животните и човека“
5. Радостина Димитрова Стефанова - докторска програма «Ветеринарна микробиология“
6. Василена Валентинова Гълева - докторска програма «Епизоотология, инфекциозни болести и профилактика на заразните заболявания по животните“
7. Цветелина Владимирова Петкова - докторска програма «Фармакология“
8. Албена Христова Бекярова- по „Генетика“
9. Здравко Иванов Тодоров – по „Зоохигиена и организация на ветеринарното обслужване“
10. Бранимир Алдинов Синапов - „Акушерство, репродукция и болести на новородени животни“
11. Румяна Крумова Фасулкова - по „Ветеринарно-санитарна експертиза“

Задочни докторанти през периода 2020 – 2021 г.

1. Илиян Илиев Лазаров – докторска програма „Епизоотология, инфекциозни болести и профилактика на заразните заболявания по животните“
2. Красимира Желязкова Господинова-Гърдева - докторска програма „Епизоотология, инфекциозни болести и профилактика на заразните заболявания по животните“
3. Цветомир Геновелов Евстатиев - докторска програма „Епизоотология, инфекциозни болести и профилактика на заразните заболявания по животните“
4. Антон Стойчев Тонев - докторска програма „Паразитология и инвазионни болести на животните и човека“
5. Радена Каменова Ненова - докторска програма „Акушерство и гинекология на животните и болести на новородените животни“
6. Иван Димитров Генчев - докторска програма „Ветеринарно-санитарна експертиза“
7. Руско Петров Петров – по “Генетика“
8. Дима Добринова Добрева – по „Ветеринарна микробиология“

Докторанти на самостоятелна подготовка през периода 2020 г.- 2021 г.

1. Марияна Пепова Стратева - докторска програма „Морфология“
2. Давид Господинов Йовчев - докторска програма „Морфология“
3. Росица Живкова Милева - докторска програма «Фармакология“
4. Никола Низамов - докторска програма „Паразитология и инвазионни болести на животните и човека“

В този списък не са включени четиримата докторанти на самостоятелна подготовка, защитили дисертации за ОНС „Доктор“ през годината: Лазарин Лазаров, Иван Вълчев, Цанко Христов и Христо Христов

**5.** Марияна Пепова Стратева - докторска програма „Морфология“

6. Николай Славков Цандев - докторска програма „Морфология“

**Допълнителни стипендии на редовни докторанти**

За поредна година МОН отпусна средства за допълнителни стипендии на редовни докторанти. На базата на представените публикации и доказателствата по изпълнение на индивидуалния учебен план Комисия в състав: доц. Георги Пенчев, доц. Гергана Балиева и докторант Радостина Стефанова разпредели сумата от 12 153 лева на подалите изискуемата документация: Славко Николов, Михаил Миланов, Иванка Лазарова, Валерия Петрова, Радостина Стефанова, Цветелина Петкова.

**Акредитация на всички Докторски програми през 2020 и 2021 г.**

През 2020 година изтече срокът на предходна акредитация на 7 докторски програми. Независимо, че бяха доста завишени критериите спрямо предходната акредитация преподавателите се мобилизираха и бяха изготвени докладите-самооценки по всичките 7 програми. Освен тях бяха представени доклад-самооценка по нови 4 докторски програми от Научно направление 6.4 „Ветеринарна медицина“. След повече от 9 месечен престой в НАОА едва през март 2021 г. те са дадени на рецензенти и то само програми с налична предходна акредитация. Силно се надяваме, че няма да има проблеми и всички представени 11 докторски програми ще получат висока акредитационна оценка.

В Националната агенция по оценяване и акредитация през 2020 г. беше представена документацията по следните докторски програми:

1. „Ветеринарно-санитарна експертиза“,
2. „Зоохигиена и организация на ветеринарното обслужване“,
3. „Патология на животните“,
4. „Ветеринарна хирургия“,
5. „Акушерство и гинекология на животните и болести на новородени животни“,
6. „Паразитология и инвазионни болести на животните и човека“,
7. „Епизоотология, инфекциозни болести и профилактика на заразните заболявания по животните“

Нови докторски програми, за които искаме акредитация през 2020 г. са:

1. Биохимия

2. Биоорганична химия, химия на природните и физиологично активните вещества

3. Хранене и диететика

4. Организация на ветеринарномедицинската дейност и законодателство

През месец юли 2021 година изтича акредитацията на останалите 6 докторски програми на факултета. За всички са подготвени доклад-самооценка и заедно с останалата изискваща се документация са представени през месец май в Националната агенция по оценяване и акредитация. Докторските програми, за които сме представили документация за акредитация през 2021 г. са:

1. „Ветеринарна микробиология“

2. „Физиология на животните и човека“

3. „Генетика“

4. „Фармакология“

5. „Морфология“

6. „Анатомия, хистология и цитология“

Всички 17 доклади за самооценка са по докторски програми от професионално направление 6.4. Ветеринарна медицина, област на висше образование 6. Аграрни науки и ветеринарна медицина, съгласно чл. 81, ал. 1, т. 2в (или т. 2г) и ал. 8 от Закона за висшето образование (ЗВО).

**5. Гост-лектори, привлечени преподаватели и международен обмен**

През учебната 2020/2021 година по дисциплините, по които не достигаха преподавателите от ВМФ бяха привлечени хонорувани преподаватели за извеждане на лекции и упражнения.

Проф. Александър Павлов

Проф. Димо Гиргинов

Доц. Делян Георгиев

Доц. Нели Грозева

Доц. Илиян Костов

Д-р Кирил Димитров

Д-р Анастасия Чолакова

Д-р Николай Чипилев

1. **Атестация на преподаватели и служители**

Атестациите заемат важно място в оценка на индивидуалните приноси на всеки преподавател и служител на ВМФ. През 2020 година съвпадна периода за атестация едновременно на хабилитираните, нехабилитираните преподаватели и атестация на служителите. Въведени бяха изменения в атестационните листи и точковата система на атестационните листи за преподавателите. Основната цел на всяка атестация е да се въведе обективност и пропорционалност на точките по отделните академични длъжности. Критериите бяха завишени за да може да отговорят на реалните особености на натоварването и продуктивността на преподавателите във ВМФ. След приемане на атестационните листи на академичен съвет и след заповед на Ректора през месец ноември 2020 г. се проведе редовната атестация на всички категории преподаватели общо 82 – 14 асистенти, 19 главни асистенти, 35 доценти и 14 професора. Всички доценти и професори получиха много добра оценка. От главните асистенти 17 получиха много добра оценка и двама добра, а от асистентите 12 много добра оценка, един добра и един незадоволителна. Един преподавател – доц. В. Семерджиев не предаде атестационен лист и не е постигнал оценка чрез формулярите за атестация.

През същия месец се проведе и атестиране на административния и техническия персонал. Съществена промяна има в правилата за атестиране на служителите. Там е въведен нов модел и всеки служител попада в категория според длъжността на която е назначен. Задължителна става ежегодната оценка и атестация на служителите, като на всеки служител е необходимо прекият ръководител да възложи до 6 индивидуални задачи в различните месеци, които впоследствие да оцени по степен на изпълнение и критерии за качество на изпълнението. Общият брой служители във ВМФ подлежащи на атестация бе 101, от които на ръководна длъжност- един (категория 1), 33 заемаха експертни длъжности с аналитични и/или контролни функции (категория 1а), а тези заемащите експертни длъжности със спомагателни функции или технически такива - 67 (категория 1б). Четири от втората категория и девет от третата не подлежаха на атестация поради отработени по-малко от 6 месеца през миналата година. В табличен вид са представени обобщени резюмирани данни относно резултатите от проведената атестация на административния и помощния персонал във ВМФ.

**Резултати от проведената атестация на служителите във ВМФ.**

|  |  |  |
| --- | --- | --- |
| **Брой служители** | **Категория** | **Оценка** |
| 1 | 1 | "Изключително изпълнение" |
| 26 | 1а | "Изключително изпълнение" |
| 6 | 1а | "Изпълнението надвишава изискванията" |
| 4 | 1а | не се оценявани поради отработени по-малко от 6 месеца през съответната година |
| 14 | 1б | "Изключително изпълнение" |
| 43 | 1б | "Изпълнението надвишава изискванията" |
| 1 | 1б | "Изпълнението напълно отговаря на изискванията" |
| 9 | 1б | не са оценявани поради отработени по-малко от 6 месеца през съответната година. |

**V. КЛИНИЧНО ОБУЧЕНИЕ, ПРАКТИКИ И СТАЖОВЕ И ОТЧЕТНОСТ ВЪВ ВМФ**

През 2020 и първата половина на 2021 клиничната дейност и обучението на студенти бяха повлияни от **пандемията от коронавирус COVID-19 и свързаната с нея извънредна епидемична обстановка.** Необичайните ограничения създадоха непознат до този момент дефицит във възможностите за придобиване на ветеринарномедицински практически умения. Цялата дейност касаеща провеждане на редовно, следдипломно обучение, както и обмяна на преподаватели с други звена и институции бе ощетена. Въпреки това клиниките на ВМФ останаха отворени и приемаха пациенти. Създадоха се графици за практически занятия в горните курсове и дежурни студенти в малки групи в клиниките. Необходимо е да се създадат правила за работа при условия на пандемия.

1. **Университетска ветеринарна болница с клиники**

В началото на настоящия мандат бяха предприети стъпки към трансформация на Университетския клинико-диагностичен комплекс (УКДК) в Университетска ветеринарна болница с клиники (УВБК), отговаряща на най-високата категория обекти в Закона за ветеринарномедицинската дейност. Съгласно Чл. 26 на изменения и допълнен. „Закон за ветеринарномедицинската дейност“ (ДВ. бр.52 от 9 Юни 2020 г.) се регламентира съществуването на университетска ветеринарна болница с клиники.

Съществен проблем касаещ организацията на клиничната дейност до този момент е, че след реформата през 2006 година съществуват паралелно клиники и съответните катедри. Три относително самостоятелни звена - катедра, клиника и стационар (биобаза) работят паралелно, обикновено в много лош синхрон. Ръководителите на клиники имат сериозни реални отговорности и задължения, а на практика не притежават лостове, с които да ги упражняват. Същевременно те са подчинени на ръководител катедри. На практика „Клиника Коне“ и „Клиника продуктивни животни“ са без обслужващ персонал. По отношение работа в биобаза и стационари доскоро не бе ясно кой на кого е подчинен и какъв работен график да спазва.

Реформата проведена преди 15 години бе наложена от настъпилите нови реалности в международен план изискващи съответни структурни промени, както и новости в клиничната дейност и обучение. Съществена стъпка към постигане на нови методи и техники в обучението на студенти и развитието на клиничната практика в синхрон с Европейските правила бе постигната с първата успешна европейска EAEVE акредитация на ВМФ през 2015 год. Въведената през сегашният мандат реорганизация и реформи на ниво Университетска болница дават много широки възможности за по-нататъшно развитие и усъвършенстване, включително на преподавателите и служителите.

На свое заседание от 25 ноември 2020 АС на ТрУ взема две решения: първото е за създаване на Университетска ветеринарна болница с клиники към Тракийски университет; второто възлага и упълномощава Ректора на Тракийски университет да извърши всички необходими действия за определяне на структурата, органите за управление на университетската болница и да внесе предложение до Общото събрание на ТрУ за определянето им с Правилника за устройство, дейност и управление на ТрУ. Впоследствие на свое заседание от 24 февруари 2021 год. АС на ТрУ приема „Правилник за устройството и дейността на Университетска ветеринарна болница“.На 1.03.2021 г. досегашния УКДК бе преименуван чрез вписване на промяна в обстоятелствата към БАБХ, като Университетска ветеринарна болница с клиники.

От 1.04.2021 г. за неин управител е назначена доц. Галина Симеонова. Структурата на „ Университетска ветеринарна болница с клиники“ включва:

Основни звена:

# Клиника „Дребни животни със стационар“

# Клиника „Продуктивни животни със стационар“

# Клиника „Коне със стационар“

# Референтен център за животни „Биобаза“

# Симулационен център по Ветеринарна медицина „VetSim”

# Спешен център с „Телемедицина“ и мобилно обслужване

# Обслужващи звена в Университетската ветеринарна болница са:

* Регистратура с каса
* Лабораторно-диагностичен център, включващ:
  + - * + Клинична лаборатория
        + Лаборатория – микробиология и вирусология
        + Лаборатория – патохистология и цитопатология
        + Лаборатория – заразни и паразитни болести.
* Рентгеново отделение с компютърен томограф
* Отделение по заразни и паразитни болести с изолатор
* Отделение по репродукция, биотехнологии и ембриотрансфер
* Рехабилитационен център с физиотерапия
* Морга с аутопсионна зала
* Автотранспорт и външни обучения
* Аптека

До този момент обаче липсва нужната актуализация на националната „Наредба за изискванията към ветеринарните лечебни заведения и видът и обемът на ветеринарномедицинската дейност, която може да се извършва в тях“. Ръководството на ВМФ внесе в МЗХ предложение от ВМФ за промени в наредбата, които да се разгледат на правителствени заседания в новият парламент.

Денонощно 24/7 обслужване и електронен регистър на пациентите с достъп на студенти до него са в „Основни забележки“ на EAEVE и пречат на нашата акредитация от 2001 г. Предприехме реализиране на промени и по-нататъшно усъвършенстване в няколко направления - 24 часа дежурство, финансов контрол на медикаменти и консумативи, наблюдение и обслужване на пациенти, електронна система за отчитане на пациенти. Нужно бе да се усъвършенства работа в стационари и биобаза.

За да се осигури постоянно дежурство, се увеличи щата на ВМФ с 10 нови бройки служители. Планирани бяха 8 нови ветеринарни лекари (6 от тях вече са назначени), млади колеги, които постепенно навлизат и се адаптират към нашите условия. Предвижда се в бъдеще те да специализират. Допълнително беше назначена още една рецепционистка, с което работното време на регистратура с каса беше увеличено.

От април 2021 функционира новата електронна система „Vet Manager“ за отчитане на пациенти. Тя беше проектирана през лятото на 2020 г. в унисон с правилата за финансово отчитане към НАП и системата за вътрешно финансово управление на ТрУ и ВМФ. Основна заслуга за внедряването й при нас има доц. Светозар Кръстев, ръководител на клиника дребни животни. Бяха създадени над 20 работни места с компютри свързани с интернет и принтер. Програмата позволява въвеждане пациенти, подробно описване, включване на снимкови файлове, отчитане и изписване на лекарства, взаимодействие между отделните звена. Възможно е детайлно и прецизно протоколиране на всеки един случай, осъществяване на стриктна финансова отчетност. Подготовката за стартиране на програмата отне почти 9 месеца. Важен етап от този процес бе актуализиране на ценоразписа на всички клиники, проведено в края на миналата година. Електронната система трябва да бъде не само в средство за отчитане на финансовите постъпления, но да бъде и източник, който ни дава детайлна информация използвана за обучение на студенти, а така също и за научни публикации, обмяна на опит с колеги от други университети и то служеща ни в продължение на години. Вече собствениците на животните получават точна касова бележка и протокол с детайли, количества и цени на използваните лекарства и манипулации в диагностиката и лечението на тяхното животно.

Област в която трябва да се усъвършенстваме е увеличаване на работата на преподаватели със студенти и по-голяма ангажираност на лекарите ни към нашите животни. Цялата изминала кризисна година клиниките работиха без прекъсване, но на практика бяха обучавани един доста ограничен брой студенти. Наше задължение е да поддържаме жив интереса на обучаемите, чрез насърчаване на активното им участие в цялостния процес по прием, обслужване и лечение на пациенти.

При нормални условия, в клиники, клинична база и стационари при присъствено обучение се извършва ежедневен учебен процес – студенти, животни, занятия и т. н. При значителна част се обслужват реални пациенти, някои от които специално доведени и обезпечени за целите на обучението. Същите генерират разходи! Генерират и необходимост от транспорт и обслужване. Това означава, че преподавателите прекарват дневно минимум по половин ден в клиниките (болница) водейки занятия, които не са източник на приходи, даже обратното и в същността си са учебен процес.

От друга страна недопустим е друг факт - десетки животни отглеждани в биобазата не бяха обслужени по ветеринарномедицински и профилактични грижи. Бяха изоставени. Основна причина – преподавателите не получават допълнителни възнаграждения, когато обслужват наши животни! Животните собственост на ВМФ или УОС, които се ползват за учебен процес се отглеждат на територията на „референтен център „Биобаза“ и стационари към клиниките и на годишна база изразходват 50-60 хил лв. за фуражи и храни.

Изготвяне и реализиране на денонощен график е свързано със спазване на нормите от кодекса на труда и ограниченията на извънреден труд. Болшинството от преподавателите са напълно ангажирани и не подлежат на по-нататъшно натоварване.

1. **Клиника „Дребни животни“**

Клиниката за дребни животни е основно звено, център в който клиничната дейност е най-активна, непрекъсната и от най-високо ниво. Местоположението й е централно. За разлика от другите две клиники, състоящи се главно и единствено от своите ръководители персоналът на тази е запълнен и в голяма степента структуриран по начин отговарящ на изискванията. В нея постъпват за лечение най-голям брой пациенти домашни любимци, в това число и екзотични животни. В рамките на тази клиники, студентите прекарват значително време не само по време на занятия, но при провеждане на стажове и специализации. На територията й се намира приемната за пациенти, там се помещават и нощните дежурни лекари. От юли 2020 година за неин ръководител е назначен доц. Светозар Кръстев.

На таблиците са представени данни, отразяващи броя на лекувани пациенти в Клиника за дребни животни.

**Брой на стационарно и амбулаторно лекувани животни в клиниката за дребни животни по клинични направления до 1.06.2021 г**

|  |  |  |  |  |
| --- | --- | --- | --- | --- |
| **Клинично направление** | **2019** | **2020** | **2021** | |
| **1.01.-31.03.** | **1.04.-1.06.** |
| Хирургия | 3680 | 3090 | 1251 | 1332 |
| Акушерство | 284 | 218 | 77 | 83 |
| Вътр. болести | 325 | 307 | 86 | 95 |
| Зар. болести | 407 | 411 | 132 | 135 |
| Пар. болести | 295 | 221 | 45 | 40 |
| Физикална терапия | 44 | 32 | 8 | 3 |
| Томография | 137 | 21 | 5 | 2 |
| Амбулаторно | 4872 | 4259 | 1588 | 1668 |
| Стационарно | 176 | 41 | 16 | 22 |
| Рентген | 1558 | 1338 | 398 | 498 |
| **ОБЩО** | **5348** | **4300** | **1604** | **1690** |
| **3294** | |

**Брой на стационарно и амбулаторно лекувани животни по видове в Клиника за дребни до 1.06.2021 г**

|  |  |  |  |  |
| --- | --- | --- | --- | --- |
| **ВИДОВЕ ЖИВОТНИ** | **2019** | **2020** | **2021** | |
| **1.01.-31.03.** | **1.04.-1.06.** |
| Кучета | 4106 | 3211 | 1318 | 1393 |
| Котки | 964 | 955 | 245 | 255 |
| Гризачи | 160 | 68 | 22 | 25 |
| Птици | 72 | 34 | 13 | 10 |
| Други | 46 | 32 | 6 | 7 |
| Амбулаторни | 5172 | 4259 | 1588 | 1668 |
| Стационарни | 176 | 41 | 16 | 22 |
| **Общо** | **5348** | **4300** | **1604** | **1690** |
| **3294** | |

С началото на мандата се реализираха ремонтите дейности за подобряване на базата нови тавани, стени, врати прегради, вентилация и осветление, климатици, камери за наблюдение и др. Закупени са ДМА за провеждане на физиотерапия, операционни маси, модернизиран е съществуващия ендоскоп. Най-новата ни придобивка е УНИВЕРСАЛЕН ЕХОГРАФ, MyLab™X8VET, най-съвременен клас, уникален за нашата страна, предназначен за работа с домашни любимци. Притежава широки диагностични възможности във всички области на ветеринарната медицина: кардиоехография, репродукция, онкология при дребни, средни и едри породи, визуализиране на различни дълбоки и повърхностни структури, мускулно-скелетни, стави, сухожилия, в това число и за офталмологични изследвания. Пристигна нов рентгенов апарат С-рамо, дигитален рентгенов панел и др.

Съществен проблем, който остава все още нерешен е постигане на коефициента на EAEVE за брой пациенти на клиника „Дребни животни“ прегледани и лекувани със студенти извън територията на ВМФ. Коефициента е даден в приложение 9.

1. **Клиника за продуктивни животни (КПЖ)**

Ръководител на „Клиника продуктивни животни“ вече втори мандат е гл. ас. д-р Анатоли Атанасов. В рамките на клиниката работят хабилитирани и нехабилитирани преподаватели от всички клинични катедри. В сравнение с другите звена дейността й е най-тясно свързана с „Биобаза и стационари“. За съжаление новата структурна реформа остави „Клиника продуктивни животни“ без щатен ординатор.

Основните дейности на КПЖ са диагностика, амбулаторно и стационарно лечение на постъпили болни селскостопански животни. Това е тясно свързано с осигуряване на пациенти от продуктивно направление за провеждане на клинични занятия на територията на ВМФ. В рамките на своята дейност работещите специалисти и персонал съдействат при организиране и изпълнение на научни проекти, семинари и обучения, извършвани на територията на ВМФ. Те извършват консултативна помощ в продуктивното животновъдство на терен.

Значителна част ототчетният период съвпадна с кризата породена от възникване и разпространение на COVID-19. Преминаването от присъствено към онлайн обучение в Университета на практика елиминира необходимостта от пациенти, за осигуряване на учебния процес през дълъг период от учебната година. Така например през второто четиримесечие на 2020 г. няма приети и оставени на стационарно лечение продуктивни животни. Подобна бе ситуацията при дисциплините „Подвижни клиники“ и „Управление на стадното здраве“, които традиционно се организират и провеждат във ферми. Липсата на студенти и наложените ограничения в карантинните мерки засегнаха негативно броя на обслужените пациенти на терен и в партньорските ферми свързани с факултета.

През учебната 2020/21 година бавно се върнахме към обичайната норма, понеже периоди на силни ограничения и онлайн обучение, почти не засегнаха студентите от горните IV и V курсове.

Изключително трудно остава обезпечаването на свине и птици. Това са водещите за България отрасли в животновъдството, които са засегнати от Африканска чума и Инфлуенца и поради тези две заболявания стана невъзможно влизането на наши студенти в птицеферми и свинеферми. Традиционно тези видове се използват широко в учебния процес на катедри „Хирургия“, „Вътрешни болести“ и „Ветеринарна микробиология, инфекциозни и паразитни болести“. На работни среши с катедрите през юни 2021 г. деканското ръководство обсъди възможности за осигуряване на решения за факултета, които да увеличат броят на тези видове в базата „Биобаза и стационари“.

Съществен проблем, който остава все още нерешен е постигане на коефициента на EAEVE за брой птици и свине прегледани и лекувани със студенти на ВМФ. Коефициента е даден в приложение 9.

„Клиника за продуктивни животни“ винаги ще заема основно място в клиничното обучение на студентите от IV и V курс. От една страна подобряването на материалната база и осигуряването на съвременна апаратура ще осигури възможност за бърза, точна и ефективна работа в клиниката и на терен, което ще повиши авторитета на работещите в нея преподаватели и ще направи Факултета желан партньор при решаване на различни казуси свързани със здравеопазването в продуктивното животновъдство. Осъвременяването на наличната и изграждането на нова инфраструктура, за отглеждане на продуктивни животни, ще подобри значително обучението на студентите във ВМФ, като в същото време чувствително ще подпомогне и улесни изпълнението на зададените критерии от EAEVE. От друга страна за постигане на всичко това е нужна по-голяма активност и участие на повече колеги от всички специалности и катедри на факултета – секции: хранене, животновъдство, зоохигиена, клиники, патоанатомия и др.

На таблици е представен отчет за броя лекувани животни за в КПЖ.

**Брой амбулаторно и стационарно лекувани животни в КПЖ за периода до1.06.2021 г**

|  |  |  |  |  |  |
| --- | --- | --- | --- | --- | --- |
| **2019** | | | | | |
| **патология** | **ЕПЖ** | **ДПЖ** | **СВ** | **ПТ** | **Общо** |
| Акушерство | 34 | 38 | - | - | **72** |
| Вътрешни болести | 8 | 6 | - | - | **14** |
| Хирургия | 3 | 20 | - | - | **23** |
| Заразни болести | 4 | 5 | 6 | 1 | **16** |
| Паразитни болести | 83 | 101 | 34 | 3 | **221** |
| **Общо за 2019г.** | **132** | **170** | **40** | **4** | **346** |
| **2020** | | | | | |
| **патология** | **ЕПЖ** | **ДПЖ** | **СВ** | **ПТ** | **Общо** |
| Акушерство | 32 | 18 | - | - | **50** |
| Вътрешни болести | 6 | 14 | - | - | **20** |
| Хирургия | 1 | - | - | - | **1** |
| Заразни болести | - | - | - | - | **-** |
| Паразитни болести | 57 | 77 | 24 | - | **158** |
| **Общо за 2020г.** | **96** | **109** | **24** | **-** | **229** |
| **1.01.2021-31.03.2021** | | | | | |
| **патология** | **ЕПЖ** | **ДПЖ** | **СВ** | **ПТ** | **Общо** |
| Акушерство | 21 | 32 | - | - | **53** |
| Вътрешни болести | 1 | 6 | - | - | **7** |
| Хирургия | 2 | - | - | - | **2** |
| Заразни болести | - | - | - | - | **-** |
| Паразитни болести | 58 | 5 | 2 | 30 | **95** |
| **Общо** | **82** | **43** | **2** | **30** | **157** |
| **1.04.2021-1.06.2021** | | | | | |
| **патология** | **ЕПЖ** | **ДПЖ** | **СВ** | **ПТ** | **Общо** |
| Акушерство | 5 | 12 | - | - | **17** |
| Вътрешни болести | 1 | 3 | - | - | **4** |
| Хирургия | - | - | - | - | **-** |
| Заразни болести | - | - | - | - | **-** |
| Паразитни болести | 22 | 1 | - | 1 | **24** |
| Мобилно обслужване | 529 | -- | - | - | **529** |
| **Общо** | **557** | **16** | **-** | **-** | **573** |
| **Общо за 2021**  **(до 1.06.2021)** | **639** | **59** | **2** | **31** | **731** |

**Изнесени клинични занятия, подвижна клиника и управление на стадното здраве**

Спецификата на дейността и работата с определени видове животни в повечето случаи не позволява в КПЖ да се докарват пациенти от ферми и стопанства. Обикновено ветеринарномедицинската дейност, лечение, диагностика и свързаното с това обучение се извършват най-успешно на място. Там във фермите се обезпечават най-голям брой пациенти, с които да работят студентите. Ето защо КПЖ съвместно с ресорните отговорници в отделните клинични катедри се организират изнесените занятия по дисциплината **„Болести на продуктивните животни“,** а така също „**Подвижна клиника“** и **„Управление на стадното здраве“.**

В тази връзка годишно се организират приблизително над 100 посещения във ферми за студенти от пети курс и то само за занятия по акушерство, вътрешни болести и хирургия, без паразитни и инфекциозни болести! Към всичко това се добавя и ангажираността по ферми със студенти от по-долните курсове трети, четвърти и отчасти първи и втори. Всичко това налага поддържане на ангажиращи контакти с десетки ферми и фермери. Една от предпоставките да бъдем допускани в тях е извършваната от нас лечебно-профилактична дейност, която е за сметка на ВМФ, отнема време и ресурс. Вероятно по този показател ние сме уникален факултет, предоставящ възможност за непосредствен контакт и работа на студентите с голям брой и разнообразни пациенти - един голям „плюс” за Ветеринарномедицинския факултет в Стара Загора.

До този момент ние поддържаме взаимоотношения главно с ферми, където отглеждането на животните е екстензивно, дори крайно примитивно, неотговарящо на съвременните стандарти. Реална е възможността в близко бъдеще част от тях да бъдат закрити, а други да променят условията си за работа с нас. Това ще създаде определени затруднения, налагащи по-голям ангажимент от страна на Факултета и адекватно финансиране на този вид занятия. В противен случай, провеждането им по досегашния модел, ще стане практически невъзможно.

На таблици е представен отчет за брой и вид прегледани и лекувани животни по време на подвижна клиника изнесени клинични занятия за отминалия период от време.

**Брой продуктивни животни за периода до 1.06.2021 г. обслужени на «*Подвижна клиника“***

|  |  |  |  |  |  |
| --- | --- | --- | --- | --- | --- |
| **2019** | | | | | |
| **Катедра (Секция)** | **ЕПЖ** | **ДПЖ** | **СВ** | **ПТ** | **Общо** |
| Акушерство | 321 | 208 | - | - | **529** |
| Вътрешни болести | 102 | - | - | - | **102** |
| Хирургия | 32 | 138 | - | - | **170** |
| Заразни болести | 91 | 584 | - | - | **675** |
| Паразитни болести | 175 | 1460 | - | - | **1635** |
| **Общо за 2019г.** | **721** | **2390** | **-** | **-** | **3111** |
| **2020** | | | | | |
| **Катедра (Секция)** | **ЕПЖ** | **ДПЖ** | **СВ** | **ПТ** | **Общо** |
| Акушерство | 82 | 148 | - | - | **230** |
| Вътрешни болести | 73 | - | - | - | **73** |
| Хирургия | - | - | 60 | - | **60** |
| Заразни болести | - | - | - | - | **-** |
| Паразитни болести | - | - | - | 40 | **40** |
| **Общо за 2020г.** | **155** | **148** | **60** | **40** | **403** |
| **1.01.2021-31.03.2021** | | | | | |
| **Катедра (Секция)** | **ЕПЖ** | **ДПЖ** | **СВ** | **ПТ** | **Общо** |
| Акушерство | 86 | 102 | - | - | **188** |
| Вътрешни болести | 23 | - | - | - | **23** |
| Хирургия | 9 | - | - | - | **9** |
| Заразни болести | 248 | 209 | - | - | **457** |
| Паразитни болести | 470 | 1440 | - | - | **1910** |
| **Общо** | **836** | **1751** | **-** | **-** | **2587** |
| **1.04.2021-1.06.2021** | | | | | |
| **Катедра (Секция)** | **ЕПЖ** | **ДПЖ** | **СВ** | **ПТ** | **Общо** |
| Акушерство | 64 | - | - | - | **64** |
| Вътрешни болести | - | - | - | - | **-** |
| Хирургия | 50 | - | - | - | **50** |
| Заразни болести | - | - | - | - | **-** |
| Паразитни болести | 470 | 1080 | - | - | **1550** |
| **Общо** | **584** | **1080** | **-** | **-** | **1664** |
|  |  |  |  |  |  |

**Брой продуктивни животни, обслужени на изнесени занятия по дисциплина „*Болести на продуктивните животни* за периода до 1.06.2021 г**

|  |  |  |  |  |  |
| --- | --- | --- | --- | --- | --- |
| **2019** | | | | | |
| **Катедра (Секция)** | **ЕПЖ** | **ДПЖ** | **СВ** | **ПТ** | **Общо** |
| Акушерство | 245 | - | - | - | **245** |
| Вътрешни болести | 80 | - | - | - | **80** |
| Хирургия | 30 | - | - | - | **30** |
| Заразни болести | 138 | - | - | - | **138** |
| **Общо за 2019г.** | **493** | - | - | - | **493** |
| **2020** | | | | | |
| **Катедра (Секция)** | **ЕПЖ** | **ДПЖ** | **СВ** | **ПТ** | **Общо** |
| Акушерство | 122 | 132 | - | - | **254** |
| Вътрешни болести | 21 | - | - | - | **-** |
| Хирургия | 68 | - | - | - | **-** |
| Заразни болести | 208 | 3511 | - | - | **3719** |
| **Общо за 2020г.** | **419** | 3643 | - | - | **4062** |
| **1.01.2021-31.03.2021** | | | | | |
| **Катедра (Секция)** | **ЕПЖ** | **ДПЖ** | **СВ** | **ПТ** | **Общо** |
| Акушерство | - | - | - | - | - |
| Вътрешни болести | - | - | - | - | - |
| Хирургия | - | - | - | - | - |
| Заразни болести | - | - | - | - | - |
| **Общо** | **-** | - | - | - | - |
| **1.04.2021-1.06.2021** | | | | | |
| **Катедра (Секция)** | **ЕПЖ** | **ДПЖ** | **СВ** | **ПТ** | **Общо** |
| **Акушерство** | **-** | **-** | **-** | **-** | **-** |
| **Вътрешни болести** | **-** | **-** | **-** | **-** | **-** |
| **Хирургия** | **-** | **-** | **-** | **-** | **-** |
| **Заразни болести** | **433** | **1363** | **-** | **-** | **1796** |
| **Общо** | **433** | **1363** | **-** | **-** | **1796** |

**„Управление на стадното здраве“**

Практическите занятията по дисциплината „Управление на стадното здраве“ се извършват в модерни кравеферми. По време на визитите студентите се запознават на място с технология на отглеждане, режими на хранене, проблемни заболявания, обслужване на животни, както и други организационно-технически проблеми. На практика обучаемите рядко имат директен достъп с животни и не е обичайна практика да извършват манипулации и непосредствени диагностични изследвания.

Тази година занятията по дисциплината „Управление на стадното здраве“ (незаразни болести) се проведе главно в елитната кравефермата в село Поповица, голяма модерно съоръжение предназначено за отглеждане на 6000 млекодайни животни. Във втората група паразитни и инфекциозни болести, в допълнение на основната задачи и цели на занятията са извършвани и отделни диагностични изследвания на общо 32 крави. Относно видовете животни и тук прави впечатление тоталното отсъствие на посещения в птицеферми и свинеферми.

Предвид обстоятелството, че последния десети семестър е изключително натоварен, а така също значителна част от провежданите изследвания, мониторинг и контрол на стадото се извършват на занятията по „Подвижна клиника“ трябва да се търси решение с промяна в учебния план и обединение на дисциплини, под общото наименование „Контрол и управление на стадното здраве“. По този начин ще покрием съвременните изисквания на EAEVE и същевременно ще се внесе оптимизация на натовареността на студенти и преподаватели.

По отношение на обезпечаването на КПЖ с апаратура през отчетния период бяха заявени и закупени нужните за една по-качествена и ефективна дейност дълготрайни материални активи, главно в областта на неонатологията и уреди и помощни средства за извършване на оперативна дейност.

„Клиника за продуктивни животни“ дори без собствен персонал работи по начин, гарантиращ нейното водещо място в клиничното обучение на студентите и постига коефициентите на EAEVE, с изключение на птици и свине.

1. **Клиника за „Коне“**

След 1 април 2021 год. за ръководител „Клиника Коне“ е избран доц. Сашо Събев, който замени доц. Галина Симеонова, назначена за управител на Университетска ветеринарна болница.

През 2020 год. в Клиниката са постъпили за диагностика и лекуване общо 62 коня. От тях 54 са били с хирургически заболявания, 8 с вътрешни незаразни заболявания, а изобщо липсват такива с акушеро-гинекологични заболявания (фиг. 1). Финансовите постъпления отчетени през горепосочения период са общо 13 219 лв. (фиг. 2), като най-голям е делът на приходите от хирургическа дейност (12 499 лв.), следват средствата от диагностика и лекуване на вътрешни болести (720 лв.). През първите 5 месеца на 2021 г. в Клиниката са приети за диагностика и лекуване 23 коня, разпределени както следва: в звено хирургия – 14, вътрешни болести – 7, акушерство – 2.

Сравнявайки данните за брой прегледани и лекувани коне, приходите от това, както и тяхното разпределение по звена, може да се изтъкне трайната тенденция за извършване на най-голям обем работа от звено хирургия. Налице е слаба ангажираност на преподаватели, които работят в областта на патологията при еднокопитните, поради което постиженията са дело на единични преподаватели. Работата с конете изисква специфичен подход, познания и умения, които липсват у по-голяма част от преподавателите на ВМФ. Трудно се генерират приходи и повечето млади преподаватели не искат да специализират в това направление на ветеринарната медицина. Инвестирани са средства в сгради и апаратура за над 400 000 лв., но ако продължаваме по същия начин, няма да може да можем да преминем платото на развитие до което сега сме достигнали. На фигура 3, са данни отразяващи затихващата дейност на клиника „Коне“ за последните 8 години. Съществен проблем, който остава все още нерешен е постигане на коефициента на EAEVE за брой еднокопитни прегледани и лекувани със студенти на ВМФ във факултета и извън базата на университета. Коефициента е даден в приложение 9.

2

7

Развитието на „Клиниката за коне“ в структурата на болницата трябва да стане в няколко посоки:

1. Разширяване периметъра на патологията на пациентите обслужвани в „Клиника коне“. Задължително включване на такива с паразитологични и инфекциони болести. Освен това регулярно добавяне на пациенти за диагностични изследвания, пример – диагностика на бременност. Недопустимо е наличие на 18 коне и магарета, отглеждани на територията на „Биобаза“ на ВМФ, а те отсъстват в пациентските отчети на студентите. Те подлежат на ветеринарномедицински прегледи и профилактични изследвания и годишно обезпаразитяване. Манипулациите с тях трябва да бъдат регистрирани във Vet manager”. Пример – контрол на репродуктивния статус, изследване на хормони. През отчетния период три кончета се родиха. Постоянно се харчат пари за модернизиране на базата за коне, а реално тя не се използва пълноценно за студентите!

2. Назначаване на ветеринарен лекар, практикуващ само с коне към центъра за мобилно обслужване. Ежедневната му работа с коне от конните бази ще бъде съвместно с дежурни студенти, които ще могат да обогатят своите знания и умения директно в реалната клинична практика. Те ще бъдат длъжни да регистрират обслужените животни в електронната система на болницата, с което броят на изследваните и лекувани коне рязко ще се увеличи.

3. Подписване на договори за сътрудничество с частно практикуващи лекари с коне за ангажименти със студентски стажове и съвместно сътрудничество.

4. Организиране на благотворителни акции в бедни райони, където да се провеждат безплатни консултации, прегледи и лечения на коне, съвместно със студентите.

5. Създаване на договорни взаимоотношения за здравно обслужване на приюти за болни, възрастни и изоставени коне. Всички тези дейности ще ни доближат до коефициентите на ЕАЕVE, постигнати от модерните западни клиники.

6. Непрекъснато и планово обучение на целия персонал, ангажиран с конската патология, чрез вътрешно болнични курсове на различни теми, проведени от наши преподаватели; чрез вътрешно-болнични курсове на изявени специалисти по покана и чрез кратко и дългосрочни целеви специализации в чужбина. Благодарение на визитата на г-н Ректора, наш партньор вече е клиниката в Люше, до Хамбург (Германия).

7. По-голяма гъвкавост в учебния план с освобождаване време на студентите от пети курс и даване на възможност да избират предпочитани от тях животински видове, за да могат онези от тях, с интерес към конската медицина да работят по-мотивирано по време на своето обучение.

1. **Референтен център „Биобаза“**

Помещенията и сградите за животни до клиниките са обект на кръстосан интерес, дейност и активност. При проблеми в тези звена обикновено вината се приписва на гледачите, което не винаги е вярно. Всичко това поражда невъзможност за координирана работа, води до напрежение объркване и хаос. Финансовите средства на годишна база за поддръжка на биобазата и болничните стационари като структурни звена е голямо перо от бюджета на ВМФ и следва да се ползва за развитие и постигане на EAEVE критерии за биосигурност и хуманно отношение. Аргументите за това са:

-  непрекъснат процес на отглеждане на животни;

-  непрекъснат процес на приток на пациенти изискващи специални грижи;

-  център за контрол и следене, проверки от различни институции;

-  годишно генерират значителни разходи – над 100 000 лв.;

-  важен център за практическо обучение, дежурства и работа на студенти;

-  важно звено в системата за биосигурност;

-  място за отглеждане на опитни животни при реализиране на научни проекти;

До скоро съществуваха противоречия при работа в стационари и биобаза. Причините за това бяха в различни. Липсваше стройна система за организация на работа и йерархично пирамидално подчинение. Гледачи и ординатори бяха на половин щат към катедри и към биобаза и така нямаха пряк началник. Катедрите се оказват ползватели, без да носят никаква отговорност за поддържане на базата, контрол и отчет движение на животни в това число и за здравето им !

С цел подобряване на структурата и нейното управление в края на 2020 г. бе разкрит нова щатна позиция и назначен г-н Дамян Динев за ръководител на „Биобаза“. Основна роля да управлява всички процеси, заявки, графици на персонала. Всички 8 гледачи и общи работници се преназначиха на негово подчинение. За съжаление част от тях напускат и има недостиг на персонал в това звено, една от причините е че са на минимална работна заплата от 650 лв.

В биобазата и стационарите се намират и отглеждат по-голямата част от пациентите обезпечаващи обучението на студентите от ІІІ-и, ІV-и и V-и курс по редица клинични дисциплини, провеждане на експерименти по изпълнение на работната програма на научно-изследователски проекти, както и снабдяване на лаборатории към факултета с биопродукти. Всичко това налага не само поддържане на помещения, сгради (стационари и клиника), фуражна база, но също така и ежедневното отглеждане и грижи за животните, транспорт, фиксиране при извършване на необходимите манипулации и т. н. Макар и малко на брой, приходящите пациенти също изискват грижи. Нерядко съществуват моменти, когато наличния човешкия ресурс, не би могъл да отговори на всички възникнали потребности.

За в бъдеще ще се въведе по-точно нормиране и регламентиране часовото натоварване и работата на общите работници болногледачи. При грижи за болни животни ще се осигури ресурс за допълнително възнаграждение. Това би могло да се осигури от:

* бюджета на проектите;
* отчисление от сумата при лечение на пациенти;
* получената продукция от отглежданите животни;

Биобазата на ВМФ е със статут на самостоятелен животновъден обект, с уникален номер и регистрация в БАБХ. През отчетния период д-р Манол Карадев беше номиниран и избран за лицензиран ветеринарен лекар на ВМФ, който да осъществява задължителните лечебно-профилактични мероприятия, регистрация, отчитане, движение на животни, и мероприятия по Държаната профилактична програма.

Проведени са няколко работни срещи на деканското ръководство през 2020 и 2021 година с преподавателите от катедра „Общо животновъдство“ - Хранене, диететика и ветеринарно-санитарна експертиза на фуражите” и „Зоохигиена“. Основна посока е създаване на условия за временно настаняване на птици и свине и показателите за комфорт при Кучета, котки и гризачи в биобазата. Проф. Узунова и доц. Бозакова, заедно с д-р Халил и екип от д-р Бетина Вълева и доц. Георги Желев са ангажирани по компетентност в създаване на предписания за условия за Биосигурност и хуманно отношение към изброените видове животни.

В момента се извършат строително-ремонтни дейности за постигане на желаното ниво на биосигурност и безопасност за студенти и животни. Предвиждат се значителни промени във функционалността и се надяваме ремонтите да завършат в срок, преди визитата на експертната група на EAEVE планирана за 4-8 април 2022 г.

1. **Симулационен център по ветеринарна медицина „VetsiM”**

Изискванията на законите за защита на животните стават все по-строги, а осигуряване на нужните пациенти за практически занятия все по-трудно. Проблемите от морално-етичен аспект при обучение на студентите налагат все по-щадяща работа с живи животни и използване на симулационни модели и макети. Това е световна тенденция във ветеринарната и хуманната медицина. Една от забележките на EAEVE е последователността на работа на студентите да включва работа с макети, трупове или органи на животни и чак тогава на живи животни. Беше момент и ние да се включим към групата факултети, които усилено работят в тази насока. Постигнат беше напредък в симулационните обучения по ветеринарна медицина на ВМФ, като на 11 май 2021 г. официално беше открит единственият в България Ветеринарен симулационен център „VetSim“. Поставено е начало, което със сигурност ще бъде доразвивано и дообогатявано в бъдеще, особено при формираният обединен съюз между ВМФ и симулационните центрове на България за медицина в общо сдружение „Българско общество по симулационна медицина“ създадено в края на 2020 г. и регистрирано в началото на 2021 г. Д-р Здравко Тодоров е назначен за ръководител на симулационния център на ВМФ и вече 25 студенти са преминали в групи 4-6 човека през 3 модула на тренировка през месец май 2021. Симулационният център е устроен на 150 квадратни метра до Библиотеката на ТрУ. Поръчана е 3D принтер и се надяваме със съдействието на катедра Анатомия да се развие една обща единица компютърен томограф-3D принтер-остеосинтези и реконструкции. Съмишленици на симулационната медицина направиха дарения от консумативи и инструменти, които да се ползват от студентите при тяхната самотренировка с макетите на животни.

1. **Мобилно обслужване с „Телемедицина“**

От месец април 2021 г. към структурата на Университетската ветеринарна болница е причислен център за мобилно обслужване с 3 мобилни автомобила и места за студенти-стажанти. Всяка седмица служителите на мобилното обслужване работят по ферми в различни региони на България. Има сериозен интерес от нови фермери, а в момента се обслужват 4 обекта. Всеки месец мобилното обслужване регистрира по 350 животни в регистъра на “Vet manager”. Предстои преподписване на договори с фермерите и предлагане на разширени услуги от спектъра на ВМФ. Отдела за мобилно обслужване се състои от ветеринарен лекар, зооинженер и лаборант, които на базата на договори с ферми осъществяват на място подрязване и грижи за копита на ЕПЖ, както и получаване на кръвни проби за изследване в университета. Ветеринарната лекарка Гергана Захариева е на 3 месечна специализация по съвременно ветеринарно обслужване на ЕПЖ във фермите - във факултета в Лайпциг (Германия) под контрола на д-р Александър Щарке.

Предстои създаване и работа на мобилни екипи, съвместно със студенти. Идеята търпи по-нататъшно развитие. Работата трябва да бъде строго съобразена със Закона за Ветеринарномедицинската дейност, в противен случай ще възникнат сериозни противоречия с местните ветеринарни лекари. Нужно е да се регламентират условия към тези които ще управляват новозакупената от Германия микробус-линейка! В началото тя може да заработи само при повикване и нужда – раждане, друг спешен проблем.

Предстои създаване на звено за „Телемедицина“. Телемедицината в това число и ветеринарната, ще става част от начина на практикуване на професията и директна отдалечена връзка с райони без ветеринарни лекари. Стремежът е да се намалят разходите, по-добра достъпност, бързо реагиране, по-широк ефект към обществото. Тя пести време на собствениците на пациентите, които имат възможност да обсъдят здравословни проблеми дистанционно. В последните години в световен мащаб много преди КОВИД пандемията този метод е част от практиката в Европа и САЩ. Деканското ръководство направи контакти през август 2020 г. с мениджърите на „Nexiom” в САЩ и програмистите им в Испания с приложението за телемедицина в Европа. Телемедицината може да бъде квалифицирана в 3 основни категории: отдалечено мониториране на пациенти, запис и изпращане на данни и интерактивна телемедицина. Липсват обучени преподаватели и ветеринарни лекари за телемедицина на ВМФ. Липсва изградена работна станция или облачно работно пространство с бърз интернет за въвеждане на телемедицина на ВМФ. Предстои стартиране на СДК обучение за ВМФ преподавателите от септември 2021.

1. **Обслужващи звена към болницата**

**Отделение по репродукция, биотехнологии и ембриотрансфер**

С утвърждаване от АС на ТрУ „Правилник за устройството и дейността на университетска ветеринарна болница с клиники при Тракийски университет“ досегашното наименование „Отделение по репродукция и контрол на репродуктивното здраве на животните“ бе заменено от „Отделение по репродукция, биотехнологии и ембриотрансфер“. По своята същност то е в рамките на катедра „Акушерство, репродукция репродуктивни нарушения“ с отговорник гл. ас. д-р Иван Фасулков.

Отделението работи в тесен синхрон с останалите структурни звена на Университетска ветеринарна болница. На таблицата са представени данни касаещи брой проведени диагностични изследвания до средата на 2021 година.

**Брой проведени диагностични изследвания през отчетния период в отделението по „Репродукция“.**

|  |  |  |  |  |  |
| --- | --- | --- | --- | --- | --- |
| **Година** | **ЕПЖ** | **ДПЖ** | **Свине** | **Еднокопитни** | **Кучета** |
| 2019 | 32 | 36 | - | 11 | 12 |
| 2020 | 552 | 35 | - | 2 | 17 |
| 2021 | 221 | 21 | - | 5 | 18 |
| Общо | 812 | 98 |  | 18 | 60 |

**Лабораторно–диагностичен център (*Клинична лаборатория)***

Лабораторията за биохимичен, хематологичен анализ на кръв и урина е централно диагностично звено не само за покриване на нуждите на ежедневно практикуващите ветеринарни лекари, но и за онези които извършват проекти с научно-изследователска дейност. В лабораторията се изследват проби от клинични пациенти постъпили за преглед и лечение, на такива включени в различни опитни постановки, но и от животни на външни клиенти – отглеждани във ферми, стопанства, както от региона, така и от цялата страна. Клиничната лаборатория разполага със съвременна диагностична техника и квалифициран персонал и това е гаранция за високата надеждност и гарантираност на получените лабораторни резултати. Същата непрекъснато се обновява и допълва. В момента в нея работят две наши служителки – ръководител (ветеринарен лекар д-р Атанаска Боянова) и лаборант. Тенденция е да се премине към двусменен режим, при което да се разшири прозореца от време, през който активно ще се извършват диагностичните изследвания.

Видно е, че най-голям дял от пробите заемат тези от домашни любимци, следвани от едрите преживни и от свинете.

**Клиничната лаборатория и общ брой изследвани проби**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Период | КН/МГ | ГВ | ОВ/КЗ | СВ | КЧ/КТ | Други | Общо  пациенти | **брой проби** |
| 2019 г. | 139 | 800 | 423 | 185 | 3050 | 373 | 4970 | **38420** |
| 01.01.2020- 30.03. 2021 | 140 | 654 | 165 | 156 | 2880 | 658 | 4653 | **37224** |
| 01.04.2021 31.05. 2021 | 12 | 107 | 23 | - | 272 | 132 | 546 | **5256** |
| 01.01.2020 31.05. 2021 | 152 | 761 | 188 | 156 | 3152 | 790 | 5199 | **42480** |

**Лаборатория по стадна диагностика**

В лабораторията по стадна диагностика се извършват микробиологични, микологични и серологични изследвания на проби от животни, собственост на различни ферми и стопанства от цялата страна или на еднолични собственици на животни от т.нар. „заден двор“. Тя е разположена на територията на секция „Епидемиология, инфекциозни болести и превантивна медицина“.

Основно се разработват микробиологично проби от органен материал, секрети и екскрети или различни възпалителни ексудати с оглед диагностика на редица заразни заболявания, извън спектъра на включените в Държавната профилактична програма на Р България (ДПП). Извършват се и серологични изследвания в т.ч. имуноензимна диагностика, а също и молекулярно-диагностична експертиза. Лабораторията разполага с напълно оборудвана молекулярно-биологична база и персонал. Деканското ръководство е на мнението, че тук може да се създаде по-добра организация на работа и да се изследват много повече проби, респ. да постъпват повече приходи във ВМФ или научни публикации чрез PCR методи. В лабораторията съществуват съвсем реални възможности тя да бъде акредитирана и за дейности от ДПП, но затова се иска повече ангажираност от всички заинтересовани.

**Проби изследвани в бактериологичната лаборатория по стадна диагностика**

|  |  |
| --- | --- |
| **Видове животни** | **Брой проби** |
| Едри преживни животни | 1822 |
| Дребни преживни животни | 4271 |
| Свине | 722 |
| Птици | 82 |
| Зайци | 12 |
| Кучета/котки | 269 |
| Коне | 5 |
| Американски норки | 6 |
| Гълъби, папагали, диви птици | 15 |
| Морски свинчета, плъхчета, порчета | 1 |

**Патоанатомична и хистопатологична диагностика**

Аутопсиите и патохистологичните изследвания играят особено важна роля в диагностиката на заболяванията по животните, както при извършване на учебна, научно-изследователска така също и на съдебно-експертна дейност. Мястото и звеното, където се извършват патологични и патхистологични изследвания е с важно санитарно-хигиенно значение, където трябва стриктно да се спазват мерките за биосигурност и безопасност на труда както на нашите служители така и на студенти. В отделението предстоят сериозни ремонтни дейности, структурна реформа в начина на работа и отчитане на различните извършени патологични и патохистологични изследвания. Тези проблеми са разгледани детайлно в катедра „Обща и клинична патоанатомия“, колективът й излиза с детайлно предложение пред деканско ръководство и клиничен съвет. Нужно е да се работи в следните насоки:

1. Пълно интегриране в новата система за отчет на пациенти.

2. Детайлно и описателно отчитане на всички проведени изследвания.

3. Регламентирана интеграция с научната и клиничната дейност във ВМФ, останали звена и катедри. На тази база да се създаде точна система за таксуване, начин на отчитане на пациенти в зависимост от техния произход и предназначение – от клиничния поток на Болницата, от външни приходящи животни ( в това число за експертиза), от материал на животни включени в научни проекти (финансирани от различни източници или нефинансирани), от животни предназначени за учебния процес, такива събирани при нещастни случаи и др. Нужно е по-точно регламентиране на въпросите свързани с безопасност на работа, прием, обезвреждане и извозване, консервиране на трупове и трупен материал.

Както бе подчертано в отделението предстои извършване на сериозни-строително ремонтни дейности, които ще допринесат за по-безопасна, лесна работа, създаване на условия за възможно най-улеснено, доставяне, съхранение и извозване за унищожение на материала.

През отчетния период диагностичната дейност, извършвана в секция „Патоанатомия и патохистология“ към катедрата по обща и клинична патология се измерва с проведени общо 555 аутопсии и 2835 броя изготвени и анализирани хистологични препарати. Преобладава броят на аутопсираните птици, но според нас той все още е недостатъчен предвид на европейските изисквания за проведени аутопсии на трупове от птици само от студенти. Същото важи с пълна сила и за броя на аутопсираните свине.

Необходимо е за осигуряване на трупен материал, специалистите от това звено да проявят по-голяма ангажираност направят необходимото за обезпечаван материал (за видовете които са дефицитни), като броят на аутопсиите, особено на птиците, свинете и дребните преживни рязко да се увеличи, което ще е предпоставка за изпълнение на предписания и норми.

На таблицата е представена справка за броя на извършените аутопсии за отчетния период, като е направено разделяне по видове.

**Справка за извършените аутопсии в секция „Патологична анатомия‘, катедра „Обща и клинична анатомия“ до 31.05.2021 год.**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Вид животно | Всички аутопсии за 2019 | Брой аутопсии за учебна дейност | | | Брой аутопсии за диагностична дейност | | | Брой аутопсии за научна дейност | | | Общ брой аутопсии | | |
| 2020 | 2021 | | 2020 | 2021 | | 2020 | 2021 | | 2020 | 2021 | |
| 1.01-31.03 | 1.04-31.05 | 1.01-31.03 | 1.04-31.05 | 1.01-31.03 | 1.04-31.05. | 1.01-31.03 | 1.04-31.05. |
| Еднокопитни | 4 | 5 | 3 | 2 | 5 | 2 | 1 | 0 | 0 | 0 | 10 | 5 | 3 |
| Едри преживни | 12 | 1 | 3 | 2 | 10 | 4 | 3 | 0 | 0 | 0 | 11 | 7 | 5 |
| Дребни преживни | 47 | 4 | 2 | 5 | 49 | 11 | 8 | 0 | 0 | 0 | 53 | 13 | 13 |
| Кучета | 63 | 41 | 4 | 21 | 31 | 13 | 4 | 0 | 0 | 0 | 72 | 17 | 25 |
| Котки | 18 | 2 | 4 | 11 | 1 | 0 | 0 | 0 | 0 | 29 | 3 | 4 |
| Свине | 13 | 57 | 3 | 10 | 0 | 5 | 5 | 0 | 0 | 0 | 57 | 8 | 15 |
| Птици | 197 | 9 | 0 | 46 | 25 | 7 | 4 | 0 | 0 | 0 | 34 | 7 | 50 |
| Зайци | 1 | 0 | 1 | 5 | 2 | 1 | 0 | 0 | 0 | 6 | 2 | 2 |
| Други | 26 | 2 | 0 | 0 | 6 | 1 | 0 | 95 | 0 | 0 | 103 | 1 | 0 |
| ОБЩО | 362 | 138 | 17 | 91 | 142 | 46 | 26 | 95 | 0 | 0 | 375 | 63 | 117 |

1. **Практики и стажове на студенти, пациенти прегледани по време на стажове и практики извън структурата на факултета**

Провеждането на практики и стажове е важно за придобиване и усъвършенстване на уменията от студентите, утвърдена във времето форма на практическа подготовка, при която те се поставят в условия, близки до тяхната бъдеща работна среда.

В началото на 2020 година от клиничната комисия на ВМФ бе разработен нов регламент за провеждане на практическата подготовка на студентите. В основата си той представлява надграждане на досегашния с минимални промени внасящи по-скоро уточнения. Разбира се всичко е в унисон с „Наредбата за държавните изисквания за придобиване на висше образование на образователно-квалификационна степен „магистър“ по специалността „Ветеринарна медицина“. Бяха разработени и приети подробни изисквания за оформяне на писмен доклад за проведен преддипломен стаж. Целта ни бе посредством внасяне на ясен и точен регламент, да се улесняват студентите и преподаватели - първите в техния избор и начин на провеждане на стажовете, а вторите в осъществявания контрол. Цялата необходима информация и указания е качена на сайта на ВМФ.

Уникални за изминалия период бяха две неща. Първото - провеждане на стаж при условия на пандемия и второто заключителния преддипломен стаж и негова защита от студентите обучавани на английски език. Всичко това трябваше да се съчетае с изисквания и термини за провеждане на ликвидационна сесия, неимоверни затруднения при трансграничното придвижване, координацията и прилагане на нашите изисквания в чужди държави, служби и организации. Част от обучаваните на английски избраха да проведат своята практика и в България, други в родните си страни, а трети смесено и на двете места. Оформянето на докладите по наш образец и след това защитата на стажа пред комисия не бе лесна задача, но би могло да се каже, че първите стъпки са факт и пътят е прокаран. В условия на пандемия важно улеснение е дистанционното провеждане на защитата на стажовете, за онези за които е невъзможно присъствието на място.

По време на стажът по животновъдство, който се провежда след трети курс студентите се запознават с технологии на отглеждане, хранене, диететика, ветеринарно-санитарна експертиза на фуражите, зоохигиена, развъждане и породен състав на животните в района. Не бе възможно провеждането му по начин, станал предпочитана обичайна практика през последните години, а именно организирано посещение на добре оборудвани и съвременни ферми. Основните причина за това са две – пандемията и ограниченията свързани с предпазване от разпространение на актуални инфекциозни заболявания при птици и свине.

Клиничният стаж след ІV курс и преддипломният стаж след V курс продължиха да се провеждат по утвърдените програми в подразделенията на БАБХ, в частните ветеринарни клиники и при практикуващите с продуктивни животни и коне лекари в страната. В това отношение ВМФ съгласува и координира дейността си с БАБХ и Българския ветеринарен съюз (БВС).

За съжаление, една немалка част от студентите са без мотивация за придобиване на знанията и умения извън университета. Много често те очакват някой друг да им намери мястото за стажуване или посочи точно колегата, при когото да отидат. В това отношение ние работим за създаване на контакти и списък на ветеринарни лечебни заведения готови да приемат стажанти. На табл….. са представени данни разпределение на стажантите – студенти от трети, четвърти и пети курс по области за 2020 и 2021 година

На таблица са представени данни получени от протоколите и амбулаторните дневници на студентите, относно броя на прегледаните пациенти по време на преддипломен държавен стаж през 2020 г., извън университета.

През 2020 г. стартира и участието ни в изпълнение на проект BG05М2ОР001 – 2.013-0001 „Студентски практики-фаза 2“, съфинансиран от Европейски социален фонд по Оперативна програма „Развитие на човешките ресурси”. По този проект от ВМФ са се регистрирали 402 студенти от І до V курс. Регистрираните фирми са 36 броя, а сключилите договор са  368. 272 студенти приключиха практиката си, а за 96 тя продължава и в момента. Проблем с реализирането на тези практики беше, че в нашия факултет обучението е само редовна форма, което ограничава възможностите, ако базите са далеч от Стара Загора. Желаещи студенти има предостатъчно, но бройките са много малко за нашия факултет.

Поради пандемичните условия през отчетния период от време не се осъществи обмен на студенти с други университети.

**Разпределение на стажантите – студенти от трети, четвърти и пети курс по области за 2020 и 2021 година**

|  |  |  |  |  |  |  |
| --- | --- | --- | --- | --- | --- | --- |
| Държава/Област | 2020 | | | 2021 | | |
| III курс | IV курс | V курс | III курс | IV курс | V курс |
| ВМФ-клиники | брой | 13 | 14 | брой | 3 | 17 |
| Благоевград | 2 | 4 | - | 1 | - | 3 |
| Бургас | 4 | 7 | 3 | 5 | 4 | 6 |
| Варна | 7 | 8 | 10 | 10 | 12 | 8 |
| Велико Търново | 5 | 6 | 4 | 7 | - | 6 |
| Видин | 2 | - | - | - | 2 | - |
| Враца | 3 | 2 | 1 | 1 | 1 | 6 |
| Габрово | 4 | 4 | - | 2 | 1 | 2 |
| Добрич | 1 | 2 | 2 | - | 2 | 1 |
| Кърджали | 6 | 4 | 3 | 2 | 6 | 5 |
| Кюстендил | 1 | 1 | 1 | - | 1 | 2 |
| Ловеч | 2 | - | 1 | 2 | 3 | - |
| Монтана | 2 | 2 | 1 | 7 | 2 | - |
| Пазарджик | 4 | 1 | 6 | 8 | 5 | 2 |
| Перник | 2 | - | - | 4 | - | 1 |
| Плевен | 4 | 7 | 3 | 1 | 4 | 3 |
| Пловдив | 3 | 14 | 8 | 12 | 9 | 18 |
| Разград | 2 | - | 2 | 2 | 4 | 4 |
| Русе | 3 | 2 | 1 | 1 | 2 | 1 |
| Силистра | 2 | - | - | 1 | 2 | - |
| Смолян | 2 | 4 | 4 | 1 | 2 | 3 |
| Сливен | 4 | - | 1 | 7 | 3 | - |
| София-град | 5 | 4 | 14 | 3 | 10 | 2 |
| София-област | - | 1 | 1 | 8 | - | 2 |
| Стара Загора | 20 | 23 | 33 | 26 | 27 | 43 |
| Търговище | 6 | - | 3 | 3 | 5 | 1 |
| Хасково | 4 | 6 | 3 | 12 | 3 | 3 |
| Шумен | 5 | 4 | - | 4 | 6 | 3 |
| Ямбол | - | 1 | 4 | 4 | 2 | 1 |
| Гърция | - | - | - | - | - | - |
| Македония/България | - | - | - | - | - | 4 |
| Гърция/България | - | - | - | - | - | 1 |
| Кипър/България | - | - | - | - | - | 7 |
| Италия/България | - | - | - | - | - | 1 |
| Турция/България | - | - | - | - | - | 1 |
| Гърция | 16 | 14 | 6 | 5 | 18 | 10 |
| Кипър | 2 | 4 | 1 | 1 | 2 | 2 |
| Великобритания | 4 | 1 | 2 | 1 | 4 | 1 |
| Турция | - | - | 1 | - | - | - |
| Норвегия | - | - | 1 | - | - | - |
| Австрия | - | - | 1 | - | - | - |
| Израел | - | - | - | - | 1 | - |
| Финландия | - | - | - | 1 | 1 | - |
| Малта | - | - | - | 2 | - | - |

**Брой на прегледаните пациенти по време на преддипломен държавен стаж през 2020 г., във частни клиники и ферми извън университета.**

|  |  |
| --- | --- |
| **Вид пациенти** | **Брой пациенти** |
| КЧ | 2862 |
| КТ | 1345 |
| ЗЦ | 40 |
| пт-папагали | 78 |
| ЕК | 179 |
| ПТ-продуктивни | 89 |
| СВ | 300 |
| ЗЦ | 57 |
| Всичко | 4950 |
|  |  |

**VI. ПУБЛИЧНОСТ И КОМУНИКАЦИЯ С МЕДИИТЕ**

През периода декември 2019 до юни 2021 г. Деканското ръководство формира политика на почти постоянно присъствие в медиите и социалните мрежи. Идеята е максимална публичност на нашите предимства и резултати, широка изява в интернет пространството за ползите за студентите и обществото и намиране на повече съмишленици, партньори и нови кандидатстуденти. ВМФ има широка дейност и значими изяви в полза на бизнеса, правителството, студентите. Обучаваме с много видове животни, имаме много ферми, подвижни занятия извън факултета, центрове в които студентите ходят на стажове и практики, вкл. по европейската програма за студентски стажове и практики. Всяка една нова и модерна инициатива беше отразена в тв-интервюта, публикации в електронни вестници, ветеринарномедицинските списания „Ветеринарна сбирка“ и „Ветеринарна практика“, локални мрежови видеоклипове, рекламни видоеклипове, снимки от събития с текстове, фейсбук страницата на факултета, уеб страницата на ВМФ и др. Благодарение на доц. Пламен Георгиев, администратор на фейсбук на ВМФ, постоянно имахме нотификации по новини и събития в обхвата на факултета.

Общо 18 медийни изяви бяха направени през периода декември 2019 до юни 2021. Повечето от тях бяха свързани с: онлайн обучението с Moodle, партньорски договори или проекти с Германия и Австрия, създаване на Университетска ветеринарна болница с клиники, Клинични пациенти и тяхното лечение, Дипломиране на ветеринарни лекари, откриване на учебната година, информационни дни и събития с работодатели и студенти, създаване на симулационен център по ветеринарна медицина, големи национални и международни проекти, обучение на английски език, музей на анатомията, дейности в полза на правителствените МЗХ, МОН, БАБХ и други. Неизменен партньор в инициативите беше PR-екипа на г-н Ректора и главните редактори д-р Иван Щерев и д-р Милена Кръстанова.

През изминалата година и половина навсякъде, където имаше достатъчно репортерски инициативи имахме представители от ВМФ, които да кажат и да представят името на факултета или продукцията и силата на нашият капацитет и възможности. Това успяха да направят нашите преподаватели доц. Крум Неделков от позицията на зам.Министър към МЗХ и доц. д-р Деян Стратев като изпълнителен Директор на БАБХ. Проф. Стоев от позицията на номиниран учен в международната класация на Оксфорд университета, доц. Георги Желев в ликвидирането на огнищата на африканската чума при свинете.

Създадени бяха цифрови векторни формати на лого-емблеми с кръг с диаметър 8,5 см и Ветеринарномедицински факултет, които да се лепят на белите престилки на студентите. Въведен беше модел с летящи флайерни рекламни знамена с височина 3,5 метра с логото на ВМФ и трибагреника на син фон. Разработи се проект за светещ рекламен надпис с обемни 3D LED букви за „Университетска ветеринарна болница“, който бе монтиран и въведен в действие през април 2021 г. Монтираха се 8 указателни табели около кампуса, които да насочват към клиниките на ВМФ с надписи и стрелки. Създаде се рекламен блок чрез симулационният център по ветеринарна медицина и неговите лого и емблеми. Разработиха се рекламни брошури за кандидат-студенти по „Ветеринарна медицина“ и двете задочни магистратури. Рекламни брошури за симулационният център също се отпечатаха и бяха раздадени през отчетния период. Беше изработен клип с дрон за региона около факултета и неговата визия.

Предстои създаване на интерактивна карта на региона, която да бъде интегрирана в новият уеб сайт на Тракийски университет на страницата на ВМФ. Чрез нея и чрез GPS координати ще може да бъдат идентифицирани различни обекти на факултета и региона около него. От 2020 г има разработена снимкова карта, която сега се използва за указване на пътя за новите студенти при тяхното записване за студенти през юли и август.

**VII. АДМИНИСТРАТИВНО ОБСЛУЖВАНЕ, ФИНАНСОВ ОТЧЕТ, ПРИХОДИ И РАЗХОДИ**

1. **Административно обслужване чрез системните администрации на факултета**

Съвременните информационни системи въведени за административно обслужване на поток от документи позволяват висока степен на дигитализация и ускорение на процесите. Това в дейността на ВМФ не е въведено и предстои да се въвежда. През отчетният период се подготви въвеждане на система за дигитален документооборот „Архимед“, която система да позволи електронно движение на доклади и предложения излизащи от катедрите през всички административни офиси на Деканат и Ректорат. Два опита за въвеждане бяха направени, но поради отсъстващи служители и преподаватели в резултат на пандемията тези опити нямаха успех. Предстои въвеждане на „Архимед“ във ВМФ след разрешение от Ректорското ръководство.

В Деканат на ВМФ бяха създадени дигитални архивиращи системи с облачни пространства за учебни програми, списъци със студенти, протоколи за изпити, електронни графици за изпити, електронни разписи за учебни занятия и лекции. Благодарение на активността и уменията на доц. К. Неделков, учебен отдел придоби нов дигитален завършен вид. Д-р Колева беше обучена за работа в облачни пространства с информация. Експертите Л. Иванов и Н. Койнарска имаха тези умения, но нямаха създадени условия за работа. Подсилена беше вътрешната интранет мрежа и нивото на сигурност беше повишено чрез нови сървърни устройства и защити на отдел ЦИКО на Ректорат.

За студенти от категорията „прекъснали и 6-ти курс“ беше формирана нова система за отчитане на броят на невзетите изпити.

Деканското ръководство направи анализ на ефективността на административно-информационната система ИУИС, в която се въвеждат оценки на студентите и се уточнява техният статус. Чрез нея 2пъти в годината се изтегля актуалният списък на действащи студенти и докторанти във ВМФ. Системата се оказа тромава, неефективна, често прави дефекти в записите и студентите нямат достъп до нея за да виждат своите оценки. Подобна бе ситуацията и в други факултети с много обучаеми студенти.

В резултат на решение на Декански съвет през 2020 г. се проектира модел на нов софтуерен продукт за дигитализация на оценките от катедра до деканат, с електронни протоколи с оценките и възможност на студентите да проследяват своите изпити и оценки. Разработеният софтуер има оферта на стойност 7 920 лв. с ДДС. Софтуерът ще улесни дейността при идентификация на студентско положение (активни, прекъснали), класиране на студенти по успех за стипендии, при регистрация на брой невзети изпити, при изчисление на среден успех на курсовете от 1 до 5 и много други админ. процеси, които в момента д-р Н. Колева води на хартия в PVC-папки и архивни листи. Въвеждането на оценки в главните книги на Деканата и оценки в основните изпитни книги на катедрите по уч. дисциплини е задължително писмено и на ръка и няма как да бъде променено. Предстои въвеждане на софтуера във ВМФ след разрешение от Ректорското ръководство.

След избухване на пандемията се наложи онлайн провеждане на различни съвети, вкл. факултетни съвети с гласуване. В онлайн годишната среща на EAEVE беше използван модел за двойно-кодирано тайно (анонимно гласуване) чрез софтуер на Нант, Франция. Резултатите от гласуването по точки и брой/процент гласували се изписва в реално време по време на гласуването (както е в Народното събрание в България). Подобен софтуер и проект за неговото въвеждане на ниво ВМФ вече е разработен по запитване на Деканското ръководство и има оферта на стойност 3240 лв. с ДДС. Предстои въвеждане във ВМФ след разрешение от Ректорското ръководство.

След запитване до Държавен архив Стара Загора се уточниха давността на документите, които се намираха на съхранение в „Архив на ВМФ“. Архива на ВМФ беше в окаяно състояние, зле поддържан, затрупан с ненужни вещи и бракувани стоки, с неясна последователност и идентификация на документите от последните 10 години и повече. За унищожаване на документи с лични данни от Държавен архив ни информираха да става само с двойно-режещи шредерни машини. Закупени бяха 2 бр. офис-машини за унищожаване на документи и над 60 чувала с документация с отпаднала давност бяха унищожени през лятото на 2020 г. Архивът е пренареден, подреден, с ремонтирани етажерки, идентифицирана информацията по отдели и предстои картографиране на документите по отдели „Учебен“, „Научен“, „СДК/СДО“, „Декански офис“.

Анализ на оплакванията от студенти, служители, преподаватели и членове на научни журита показа, че административното обслужване изостава от темповете на развитие на съвременните технологии в други университети и факултети в България. Служителите на Деканат на ВМФ не са били обучавани в нови дигитални технологии, а д-р Колева и д-р Първанова винаги са работили в аналогова среда и срещат осезаеми трудности с въвеждането на новите технологии. Наложи се назначаване на нова служителка – Румяна Симанова, която да подпомогне организация на процесите при научният секретар доц. В. Петров за формиране на нова дигитална визия на научните журита и обработка на дигиталните анкети към студентите.

Предстои въвеждане на каскадни обучения за дигитален документооборот на ниво административно обслужване на ВМФ и реорганизация на административните офиси и функции с цел постигане на оптимално съотношение скорост на обработка на информацията и качество на резултатите.

При Главните книги на ВМФ и системата за нанасяне на оценки също предстои реорганизация за по-оптимално място и достъп на преподавателите до книгите, вкл. нова идентификационна система при подредбата им. Направената внезапна проверка от страна на Ректорат по системата на документооборот показа пропуски и недостатъци, които лесно бяха отстранени, чрез реорганизация на процесите.

Отделите на ФСО , Личен състав и ТРЗ заработиха с въведените в края на 2019 година нови софтуерни продукти „Омекс“ и „Ажур“. Цялата система на хартиено-счетоводни и ДОС програмни приложения беше реорганизирана през „Ажур“ под ръководството на г-жа И. Тонева. Документацията за труд и работно време, отпуски, възнаграждения и заплати и допълнителни възнаграждения вече преминава през „Омекс“ чрез г-жа М. Русева. Модернизира се касата на ВМФ с банкното-броячна машина, а АТМ терминалите на Клиниките заработиха с електронното приложение на „Vet manager”. Въвеждането на информация за НАЦИД и новите приложения на НАЦИД за публикации, часова натовареност на преподавателите, и научни постижения в кариерно развитие се въвежда чрез г-жа Ренета Пенева, която премина няколко външни обучения. Създаденият бутон „Обществени поръчки“ на страницата на ВМФ даде прозрачност на всички сключени договори за материали, консумативи и т.н. необходими на катедрите и дати, контакти с фирмите и дата на валидност на всеки договор. Г-жа И. Тонева беше натоварена с тази задача по редовно качване на всеки договор касаещ ВМФ.

1. **Заседания на факултетен съвет и декански съвет на ВМФ**

През периода на настоящия мандат се провеждаха редовни заседания на Факултетен съвет, всеки месец с изключение на месец август – масовите отпуски. Общо 17 заседания на които са взети 282 решения. На заседанията се обсъждаха въпроси свързани с учебна, научна и обществена дейности на ВМФ, кариерно развитие, план и прогрес по акредитацията по EAEVE. За протоколист на Факултетен съвет беше избран гл.ас. д-р Иван Фасулков, който много бързо и коректно приготвяше протоколи от проведените съвети. Д-р Първанова заедно с г-н Л. Иванов качваха всички решения последователно в бутона „За нас“ – „Решения на факултетен съвет на ВМФ“.

Деканският съвет заседаваше всяка седмица, като се отделяше достатъчно време за обсъждане на 6 до 8 точки по дневен ред внесен от Декан на ВМФ и в продължение на 1 до 2 часа се вземаха решения по проблемите на факултета и модернизацията на учебен процес, имидж и иновации, кариерно развитие и научни проекти и публикации. Проведени са 54 заседания. Г-жа Кети Ангелова редовно и бързо извеждаше препис-протоколи по важни решения свързани с уведомяване на външни инстанции или Ректорат на ТрУ.

Засегнати от внезапните прояви на ковид пандемията се наложи свикване на извънредни декански и разширени декански съвети с ръководителите на катедрите. Обединени около ползите за факултета всички ръководител катедри откровено и безпристрастно защитаваха отделите си и положиха максимални усилия учебният процес да не прекъсне нито седмица. При различия в гледните точки Деканското ръководство се съобразяваше с решенията при гласуване и въвеждаше в действие постигнатото решение.

1. **Финансово състояние и приоритетни инвестиции**

С началото на мандата от декември 2019 г. се въведе нова методика за формиране и разпределение на бюджета, в която всеки факултет участващ в изпълнение на ученият план на ВМФ получава процент от държавната субсидия (чл. 90 ал.5 и ал. 6 от Закона за висшето образование). В плана за обучение по различни дисциплини участват Аграрен факултет (с приблизително 2,45%) и Стопански факултет (с приблизително 9,80%) и отделни външни преподаватели, с които се сключват граждански договори. Съгласно методиката уточненият процент от бюджета на ВМФ директно отива в съответните факултети и вече те сами се издържат хонорувани преподаватели и консумативи за целите на нашето обучение. До 25% от бюджетната субсидия може да се използва по методиката за общи разходи на ниво Университет. От 2020 г. се промени държавната политика за регистрация на договорите и се въведе задължението всеки граждански (и трудов договор) да бъде регистриран предварително, преди лицето да е извършило дейността по преподаване или по изработка на конкретни рецензии, продукти, услуги и т.н. Изготвена беше нова методика на Ректора за сключване на граждански договори (за преподаватели, членове на научни журита и др.), която се въведе във ВМФ. Същевременно влезнаха и нови правила за директно назначаване на хонорувани преподаватели и гост-лектори във ВМФ, с поименни конкурси на ФС и АС. Посочените бюджетни и договорни промени се отразиха на дейността на факултета и задължиха Декана на ВМФ да прави предварителни финансови анализи по основните ни дейности и инвестиции с цел формиране на краткосрочна и дългосрочна стратегия. При всички анализи дългосрочната цел е устойчивост в обучението на студенти на български и английски език, покриване на научните индикаторни показатели и постигане на EAEVE акредитация.

Финансовото състояние на Ветеринарномедицински факултет позволява прилагане на стратегии за развитие насочени към обучителните ресурси за студенти, докторанти и специализанти и подобряване на инфраструктурата свързана с индикатори носещи висок рейтинг в обществото, научноизследователски ползи и усъвършенстване на преподавателите, служителите и административното обслужване.

В началото на мандата беше направен финансов анализ на приходи, разходи и инвестиции в инфраструктура на факултета и процедурите по ЗОП. Резултатите за състоянието бяха представени на факултетен съвет на 20.01.2021 г. След избиране на зам.декани и формиране на Деканското ръководство и постоянни комисии, факултета се насочи към изграждане на устойчива политика за стимулиране на преподаватели и служители даващи силен принос в рейтинга на факултета.

Развитие на системата за обучение на английски език беше сред първостепенните цели, даващи алтернативни приходи от обучение. Непосредствено след декември 2019 г. бяха разработени модели за постигане на по-високи ставки при преподаването на английски език, които да отговарят на натоварването и напрежението в този тип обучение. С решение на ФС ставките бяха одобрени и актуализирани. Увеличението на почасовото възнаграждение създаде удовлетвореност за усилията сред преподавателите участващи активно в обучителния процес и стимулира нови лица да се включат и да усъвършенстват езиковите си познания. Разработени и приети с решение на ФС бяха критерии за разработване на теми и материали за обучение на английски език по всички учебни дисциплини с ясни и прозрачни правила за качество и изравнени критерии за обем на преподавания материал и възмездяване на положения труд. Предаваните материали се контролираха по критерии за качество от 2 комисии и често имаше върнати материали за преработка или доразработване. За отчетният период са разработени и предадени материали по всички учебни дисциплини, покриващи над 70% от тематичните единици заложени в тях. Разходите по обучение на английски език свързани с възнаграждения на труда за преподаване възлизат на 492 515 лв. за 2020 г. (сравнено с 143 739 лв. за 2019 г.) и са изцяло в рамките на гласуваните вътрешни правила за работната заплата (ВПРЗ) на ТрУ. Разходите по разработване на учебните материали през 2020 г. са на стойност 201 315 лв. за преподаватели от ВМФ и 35 643 лв. за преподаватели от други факултети. Заплащането на труда на преподаватели от други факултети, водещи лекции и занятия на английски език във ВМФ е на стойност 16 035 лв. за 2020 г.

В периода на първата половина на отчетният период по предложение на Деканското ръководство и с решение на Ректорското ръководство и съвета за социално партньорство (ССП) бяха изменени различни суми включени във ВПРЗ засягащи ВМФ, голяма част от които не бяха променяни от 20 или повече години. Увеличени бяха сумите за МОЛ от 10-15 лв. на до 50 лв., за клиничен труд от 4,60 на 110 лв., за ръководител катедра от 150 на 250 лв., за съвместяване на 2 длъжности до 50% от заплатата, за ОНС „Доктор“ от 250 на 325 и за ОНС „Доктор на науките“ от 450 на 650 лв., ръководител клиники от 100 на 150 лв. и други.

Решен беше един от проблемите с хоноруваните преподаватели, които идват при нас във факултета да водя упражнения и лекции. Все по-често те отказваха да идват да водят учебен процес, поради ниската часова ставка на ВМФ. Трудно намирахме преподаватели от съседни факултети, не толкова заради ниските часови ставки, а по-скоро понеже не им се изплащаха изведените часове на 100%, понеже се отчитат като процент наднормативна заетост до 40%. Корекцията в правилата ВПРЗ с активната подкрепа и съдейстието на Зам-Ректор АСД проф. Р. Бинев въведе справедливост и 100% изплащане на реално положения труд от хоноруваните преподаватели при ставка 1% от ОМЗ на съответната длъжност (асистент, гл. асистент, доцент, професор).

Стратегията на МОН от 2021 г. за минимални работни заплати на длъжностите на нехабилитирани и хабилитирани преподаватели въдете също увеличение в заплатите на ВМФ, съответни за асистент от 930 на 1300 лв., главен асистент от 1100 лв. на 1400 лв., за доцент от 1270 на 1525 лв., а за професор от 1470 на 1780 лв.

Служителите на минимална работна заплата се увеличи от 590 над 610 лв. от 1 януари 2020 г., а сега е вече 650 лв. от 1 януари 2021 г.

Работата на преподавателите и служителите, вкл. общите работници в събота и неделя и по празнични дни беше преразгледана от изходящата позиция на извънреден труд и коефициентите за изчисление бяха въведени по правилата на кодекс на труда. Това доведе до леко увеличение на разходите, но справедливо заплащане на положеният труд в тази категория почивни дни.

Финансовата устойчивост на ВМФ позволи да се увеличат заплатите с 20% от 1 юли 2020 и да се планира ново 10% увеличение от 1 юли 2021 г. с временен характер и при постигнати критерии за качество на ВМФ. Всички внесени изменения на заплащането на заплати и допълнителни възнаграждения във ВМФ измени планираните стойности в параграф 1 от 4 601 000 лв. в януари 2020 на 5 626 000 лв. в януари 2021 г. (сравнено с 4 089 800 лв. за януари 2019 г.). Общото увеличение на разходите за заплащане на труда на работещите във ВМФ е 37,6 % спрямо заплащането през 2019 г.

Финансовите параметри на приходи и разходи се проследяват стриктно от ръководител ФСО на ВМФ г-жа Илиана Тонева и нейният екип, както и от одитиращите органи на Ректорат и Българските институции. Всички преподаватели и служители назначени на работа във Факултета следват ясни и прозрачни правила за работно време, за поведение на работното място и стриктно изпълнение на служебните си задължения и най-вече покриване на индикаторите в първостепенният приоритет за обучение на студенти и постигане на значими научноизследователски резултати. В уравнението за финансиране на ВМФ, чрез субсидия от МОН от държавният бюджет са заложени брой студенти (и докторанти) обучаеми в конкретната година, коефициент 6.5 за вет.медицина и рейтингов коефициент, който всяка година се променя според постиженията на факултета сравнени със средните постижения за държавата. Критерии от първостепенно значение са брой студенти и студентската реализация, брой обучаеми редовни и задочни докторанти, брой постигнати рейтингови публикации с IF и SJR ранг. Рейтинговият коефициент за 2020 беше 2.0, а за 2021 е понижен и е 1.98.

Анализирайки рисковете за факултета, както и забележките на експертите на EAEVE на Декански съвет през 2020 г. се разработиха критерии за стимулиране на публикационната активност на членовете на ВМФ. След проведена обстойна дискусия на факултетен съвет (на 17.11.2020 г.) се стигна до решение за финансиране за сметка на ВМФ на всички такси (на списанията) за публикуване на статии с истински IF и SJR ранг, такси за провеждане на дългосрочни специализации (1 до 6 месеца) в чужбина, допълнително възнаграждение на автори на статии с IF над 1.0 и редица други. По ВПРЗ за подготовка и кандидатстване с национални и международни проекти е одобрена сума по 100 лв.

През отчетният период в края на декември 2019 преходният остатък е 2 635 812 лв., а в края на 2020 е 5 303 906 лв. Цялата 2020 г. премина под кризата с пандемията и повече от половината от учебните занятия не се проведоха в базата на факултета и се направиха икономии в заявените материали и консумативи за издръжка. Планираните инвестиции чрез ЗОП през 2020 не се реализираха поради забавяне в работата на много от държавните и частните институции и фирми заради ковид кризата. Доставките от Европа и азиатските държави спряха и фирмите отказваха да изпълнят договори или да кандидатстват по нови обявления поради несигурност в цените и сроковете за доставка. Всички заложени материални и нематериални активи от 2020 г. преминаха за изпълнение през 2021 г. В офисите на отдел обществени поръчки на Ректорат настъпиха кадрови промени, всички бяха сменени и беше назначен за ръководител г-н Милен Господинов, който въведе реорганизация на процесите. Едновременно с това стартира национална реорганизация и заработи нова дигитална платформа за електронни обществени поръчки (ЦАИС) от 15 юни 2020 г. Фирмите не бяха подготвени за промените и електронните поръчки заработиха почти 3 -4 месеца по-късно.

1. **Касово изпълнение на бюджета за 2019 и 2020. План за приходи и разходи за 2021 година**

Ежегодно отдел ФСО на ВМФ изготвя планове за приходите и разходите по години, а в края на годината се съставя отчет за касово изпълнение на бюджета. Дейността се следи строго по заложените в бюджета бюджетни редове и параграфи.

**I. Приходна част**

Общо приходите по отчета за касово изпълнение на бюджета на Тракийски университет Ветеринарномедицинска факултет за 2020 г. са в размер на 2 580 735 лева, при план 2 121 210 лева (изпълнението е 122%). Общо приходите по отчета за касово изпълнение на бюджета на Тракийски университет Ветеринарномедицинска факултет към 31.05.2021г. са в размер на 1 396 689 лева, при план 2 941 960 лева (изпълнението е 47%). Разликата се очаква да бъде изпълнена в рамките на оставащите 7 месеца до края на 2021 г.

**Таблица Стойности на планирани и отчетени приходи на ВМФ**

|  |  |  |  |  |  |  |
| --- | --- | --- | --- | --- | --- | --- |
| **параграф** | **НАИМЕНОВАНИЕ** | **Отчет**  **2019** | **План**  **2020** | **Отчет**  **2020** | **План**  **2021\*** | **Отчет**  **до 31.05.21** |
| **§24-04** | **Нетни приходи от продажби на услуги, стоки и прод., в т.ч.:** | **1 811 062** | **2 085 883** | **2 555 962** | **2 948 883** | **1 389 042** |
|  | Такси от обучение на студенти | 1 331 481 | 1 775 883 | 2 013 002 | 2 518 883 | 1 090 963 |
|  | Такси от обучение по СДК | 52 315 | 60 000 | 32 450 | 30 000 | 13 250 |
|  | Приходи от УЕЦ и клиники | 382 780 | 250 000 | 465 987 | 400 000 | 283 968 |
|  | Приходи от админ.услуги | 3 298 |  | 4 631 |  | 860 |
|  | Приходи от други услуги | 41 188 |  | 39 892 |  |  |
| **§24-05** | **Приходи от наеми** | 39 277 | 42472 | 31 918 |  | 13 595 |
| **§45-01** | **Получени дарения** |  |  |  |  | 975 |
| **§28-02** | **Глоби, санкции и неустойки** |  |  |  |  |  |
| **§36-19** | **Други неданъчни приходи** | 1 000 |  |  |  |  |
| **§37-01** | **Внесен данък върху приходите от стопанска дейност** | 6 415 | 7145 | 7 145 | 6 923 | 6 923 |
|  | **ОБЩО ПРИХОДИ** | **1 844 924** | **2 121 210** | **2 580 735** | **2 941 960** | **1 396 689** |

**II. Разходна част**

Общо планираните разходи за 2020 г. са в размер на 11 565 506 лв., а реално отчетените са в размер на 6 726 097 лв. (изпълнението е 58%). За 2021 г. са планирани разходи в размер на 12 712 783 лв., а отчетените до 31.05.2021 г. са в размер на 2 641 429 лв. (изпълнението е 21%).

**Таблица Стойности на планирани и отчетени разходи на ВМФ**

|  |  |  |  |  |  |  |
| --- | --- | --- | --- | --- | --- | --- |
| **параграф** | **НАИМЕНОВАНИЕ** | **Отчет**  **2019** | **План**  **2020** | **Отчет**  **2020** | **План**  **2021\*** | **Отчет**  **до 31.05.21** |
| **§01-00** | **заплати и възнаграждения на персонала нает по трудови правоотношения** | **2 579 787** | **4 601 000** | **4 196 305** | **5 626 000** | **1 588 212** |
| **§02-00** | Други възнаграждения и плащания за персонала | 154 742 | 301 440 | 302 078 | 370 021 | 40 534 |
|  | в т.ч. СБКО: | 36 458 |  |  |  |  |
| **§05-00** | Задължителни осигурителни вноски от работодател | 483 353 | 763 100 | 733 308 | 991 400 | 270 666 |
| **§10-00** | **Издръжка** | **890 754** | 3 902 162 | 892 366 | 3 315 741 | 346 449 |
|  | в т.ч. текущ ремонт | 198 057 |  |  |  |  |
| **§19-00** | **Платени данъци, такси** | **2 317** | 10 000 | 5 422 | 20 000 | 11 989 |
| **§29-00** | **Други разходи за лихви** | **179** |  |  |  |  |
| **§46-00** | **Разходи за членски внос** | **5 876** | 6 000 | 5 876 | 6 000 | 5 876 |
| **§52-00** | **Дълготрайни материални активи** | **995302** | 1 934 360 | 557 789 | 2 369 877 | 377 703 |
| **§53-00** | **Дълготрайни нематериални активи** | **7140** | 47 444 | 32 952 | 13 744 |  |
|  | **ОБЩО РАЗХОДИ** | **5 119 450** | **11 565 506** | **6 726 097** | **12 712 783** | **2 641 429** |

**III.Трансфери**

Утвърдената бюджетна субсидия за 2020 г. е 9 799 812 лв., в това число: преходен остатък от 2019 г.- 2 635 812лв лв. и субсидия за издръжка на обучението 7 164 000лв. Допълнително е предоставена целева субсидия за наука – 50 712лв.

Преходния остатък на факултета към 31.12.2020г. е 5 303 906лв, в това число: преходен остатък за наука 80 781лв. и преходен остатък за издръжка на обучението- 5 223 125лв.

Ветеринарномедицински факултет няма просрочени задължения към края на 2020 г.

Наличието на финансов ресурс позволи изплащане на 1 ОМЗ на работещите във факултета „за принос в дейността на Тракийски университет“ , съгласно действащите Правила за работна заплата.

С направените разходи е осигурен нормален учебен процес на студентите в Тракийски университет Ветеринарномедицински факултет и са реализирани одобрените научни проекти през 2020 година.

Утвърдената бюджетна субсидия за 2021 г. е 9 718 906 лв., в това число: преходен остатък от 2020 г. - 5 303 906лв лв. и субсидия за издръжка на обучението 4 415 000лв. Допълнително е предоставена целева субсидия за наука – 50 432 лв..

**5. Планирани ДМА, ремонти, инфраструктура и обществени поръчки**

Средства в лв. по различни видове планирани и активни обществени поръчки за ВМФ през електронен портал за обществени поръчки на Тракийски университет са дадени в таблицата по-долу.

В приложение 10 са поместени закупените дълготрайни материални активи на факултета по катедри, и обощеният списък с налична апаратура, която е заведена към катедрените МОЛ или към клиниките на УВБК.

|  |  |  |  |  |
| --- | --- | --- | --- | --- |
| № | **предмет на обществената поръчка** | **2020** | **2021** | **Общо** |
| 1 | Апаратура и оборудване | 762 120 | 891241 | 1653361 |
| 2 | Мебели и обзавеждане | 290 465 | | 290465 |
| 3 | Климатици | 135 963 | | 135 963 |
| 4 | Текущи и аварийни ремонти - СРМ | 399000 | | 399000 |
| 5 | Автомобили и техника | 134000 | | 134000 |
| 6 | Компютри и периферия | 93650 | 110 600 | 204250 |
| 7 | Лабораторни реактиви, консумативи, китове и тестове | 587806 |  | 587806 |
| 9 | Ветеринарномедицински продукти | 93650 | 165000 | 258650 |
| 10 | Хуманномедицински лекарства и консумативи |  | 80000 | 80000 |
| 11 | Оперативен инструментариум |  | 52000 | 52000 |
| 12 | Рекламни материали | 15000 | 34880 | 49880 |
| 13 | Концентрирани фуражи | 40 337 | 45000 | 85337 |
| 14 | Печатни материали | 15000 |  | 15000 |
| 15 | Доставка на работно, предпазно облекло и обувки | 25300 |  | 25300 |
|  | Общо лева |  | | **3930675** |

**ЗАКЛЮЧЕНИЕ**

Работата с динамичните екип на новата ректорска администрация съчетана със спринтиращият хъс на Ректорското ръководство често изискваха бързина в отговорите и пропуск във времето на Деканското ръководство за свеждане на информация до ниво катедри на ВМФ.

Устойчивост в притока на средства от субсидията и собствени приходи допринесе за комфорт и повишаване на доходите от допълнителни дейности на преподаватели и служители.

В ход са планове за екологичност и зелени идеи насочени към студентите, чистота на питейната вода, дигитален комфорт на лекционните зали, модерни тоалетни, зелена среда около учебните корпуси.